

BILAG I

BESTEMMELSER OM KØREKORT UDSTEDT AF MEDLEMSSTATERNE

DEL A1: GENERELLE SPECIFIKATIONER FOR DET FYSISKE KØREKORT

1. De fysiske egenskaber ved EU-modellen til kørekort skal være i overensstemmelse med ISO-standard 7810 og 7816-1.

Kortet skal være fremstillet af polycarbonat.

Verifikationsmetoderne for kørekort med henblik på at sikre overensstemmelse med internationale standarder skal være i overensstemmelse med ISO 10373.

1. Kørekortet skal have to sider og være i overensstemmelse med modellen i figur 1.

*Side 1* *Side 2*

*Diagram, spredningsdiagram

Automatisk genereret beskrivelse* Tabel

Automatisk genereret beskrivelse

*Figur 1: Model for EU-kørekort*

1. Kørekortet skal indeholde følgende oplysninger som anført i del D:

Side 1 skal indeholde:

* + - 1. betegnelsen "kørekort" trykt med store bogstaver på den udstedende medlemsstats sprog
      2. angivelse af navnet på den udstedende medlemsstat (valgfrit)
      3. den udstedende medlemsstats nationalitetsmærke, trykt i negativ i et blåt rektangel og omgivet af tolv gule stjerner, jf. del D, punkt 1
      4. oplysninger, der er specifikke for det udstedte kørekort (felt 1-9), jf. del D, punkt 3
      5. betegnelsen "EU-model" på den udstedende medlemsstats sprog og betegnelsen "kørekort" på de øvrige EU-sprog trykt med rosa på en sådan måde, at det udgør kørekortets baggrund, jf. del D, punkt 2.

Side 2 skal indeholde:

* + - 1. oplysninger, der er specifikke for det udstedte kørekorts kategorier (felt 9-12), jf. del D, punkt 4
      2. oplysninger, der er specifikke for administrationen af kørekortet (felt 13 og 14), jf. del D, punkt 5
      3. En forklaring til følgende nummererede felter på kørekortets side 1 og 2: 1. Efternavn, 2. Fornavn(e), 3. Fødselsdato og fødested, 4a. Udstedelsesdato, 4b. Udløbsdato, 4c. Udstedt af, 5. Kørekortnummer, 10. Udstedelsesdato for hver kategori, 11. Udløbsdato for hver kategori og 12. Vilkår.

Hvis en medlemsstat ønsker at affatte disse angivelser på et andet nationalt sprog end et af følgende sprog: bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, udarbejder den en tosproget udgave af kørekortet med et af de nævnte sprog, med forbehold af de øvrige bestemmelser i dette bilag.

Der skal på EU-modellen til kørekort afsættes en tom plads, således at der er mulighed for på dette sted at indsætte en mikrochip eller en anden tilsvarende edb-anordning eller påtrykke en QR-kode.

Farvereferencerne er følgende:

* blå: Pantone Reflex Blue
* gul: Pantone Yellow.

1. Særlige bestemmelser
   * + 1. Når indehaveren af et kørekort, der er udstedt af en medlemsstat i overensstemmelse med dette bilag, har sin sædvanlige bopæl i en anden medlemsstat, kan denne stat påføre kørekortet påtegninger, der er nødvendige af administrative hensyn, under forudsætning af at den også anfører den slags angivelser på de kørekort, den selv udsteder, samt at der er plads dertil.
       2. Medlemsstaterne kan tilføje farver eller markeringer, såsom stregkoder og nationalitetsmærker, med forbehold af de øvrige bestemmelser i dette bilag. Medlemsstaterne underretter Kommissionen herom.

I forbindelse med gensidig anerkendelse af kørekort må stregkoden ikke indeholde andre oplysninger end dem, der allerede er letlæseligt anført på kørekortet, eller som er nødvendige for at kunne udstede kørekortet.

* + - 1. Alle oplysninger på kortets for- og bagside skal kunne læses med det blotte øje; skriftstørrelsen i felt 9-12 på bagsiden skal være mindst 5 pkt.

DEL A2: SPECIFIKATIONER TIL SIKRING MOD FORFALSKNING AF ET FYSISKE KØREKORT

1. Kørekortets fysiske sikkerhed trues af:
   * + 1. fremstilling af falske kort: Der fremstilles et nyt kort, der har stor lighed med dokumentet, enten ved at fremstille det fra bunden eller ved at kopiere originaldokumentet
       2. materiel ændring: originaldokumentets egenskaber ændres, f.eks. ved at ændre nogle af de data, der er påtrykt kortet.
2. Den samlede sikkerhed ligger i systemet som helhed, som består af applikationsprocessen, overførslen af data, det materiale kortet er fremstillet af, trykteknikken, et minimum af forskellige sikkerhedselementer og personaliseringsprocessen.
3. Det materiale, som kørekortet er fremstillet af, skal være beskyttet mod forfalskning ved hjælp af følgende teknikker (obligatoriske sikkerhedselementer):
   * + 1. selve kortet skal være optisk dødt
       2. sikkerhedsbundtryk, der skal forhindre forfalskning ved scanning, printning eller kopiering, og som benytter regnbuetryk med flere sikkerhedstrykfarver og positivt og negativt guillochetryk. Bundtrykket må ikke bestå af primærfarverne (cyan, magenta, gul og sort), det skal indeholde komplekse mønstre i mindst to specialfarver, og det skal indeholde mikroskrift
       3. optisk variable elementer, der yder passende beskyttelse mod kopiering og manipulering af fotoet
       4. lasergravering og
       5. i det område, hvor fotoet er placeret, skal sikkerhedsbundtrykket og fotoet overlappe hinanden i det mindste i kanten (vigende mønster).
4. Det materiale, som kørekortet er fremstillet af, skal endvidere sikres mod forfalskning ved at anvende mindst tre af følgende metoder (supplerende sikkerhedselementer):
   * + 1. trykfarver, hvor farven er afhængig af synsvinklen\*
       2. trykfarver, hvor farven er afhængig af temperaturen\*
       3. specifikt udformede hologrammer\*
       4. variable laserbilleder\*
       5. ultraviolet fluorescerende trykfarve, synlig og gennemsigtig
       6. iriserende tryk
       7. digitalt vandmærke i baggrunden
       8. infrarøde eller fosforescerende pigmenter
       9. taktile bogstaver, symboler eller mønstre\*.
5. Medlemsstaterne kan frit indføre yderligere sikkerhedselementer. Som udgangspunkt foretrækkes de metoder, der er markeret med en asterisk, da de gør det muligt for den retshåndhævende myndighed at kontrollere kortets gyldighed uden særligt apparatur.

DEL B: SPECIFIKATIONER FOR DEN MIKROCHIP, DER INDFØRES SOM EN DEL AF DET FYSISKE KØREKORT

1. Mikrochippen og dataene i mikrochippen, herunder supplerende oplysninger i henhold til en medlemsstats nationale lovgivning vedrørende kørekort, skal være i overensstemmelse med bestemmelserne i del B1.
2. Fortegnelsen over gældende standarder for kørekort, som er udstyret med en mikrochip, findes i del B2.
3. Kørekort, som er udstyret med en mikrochip, underkastes en EU-typegodkendelsesprocedure i overensstemmelse med bestemmelserne i del B3.
4. Såfremt alle relevante bestemmelser for EU-typegodkendelsen af kørekort, som er udstyret med en mikrochip, er opfyldt i henhold til punkt 1-3, udsteder medlemsstaterne en EU-typegodkendelsesattest til fabrikanten eller dennes repræsentant.
5. Om fornødent kan medlemsstaten tilbagekalde en udstedt EU-typegodkendelse, bl.a. for at sikre at bestemmelserne i nævnte del er overholdt.
6. EU-typegodkendelsesattester samt meddelelserne om deres tilbagekaldelse skal være i overensstemmelse med modellen i del B4.
7. Kommissionen informeres om alle udstedte eller tilbagekaldte EU-typegodkendelsesattester. Tilbagekaldelser skal begrundes udførligt.

Kommissionen informerer medlemsstaterne om alle tilbagekaldelser af EU-typegodkendelser.

1. EU-typegodkendelsesattester udstedt af medlemsstaterne anerkendes gensidigt.
2. Såfremt en medlemsstat gentagne gange konstaterer, at et betydeligt antal kørekort, som er udstyret med en mikrochip, ikke overholder bestemmelserne i denne del af bilag I, underretter den pågældende medlemsstat Kommissionen herom. Medlemsstaten opgiver kørekortenes EU-typegodkendelsesnummer samt en beskrivelse af den manglende overholdelse. Kommissionen underretter uden unødig forsinkelse alle de øvrige medlemsstater om de forhold, den har fået meddelelse om i henhold til dette punkt
3. Medlemsstaten, som udstedte de pågældende kørekort, undersøger straks problemet og træffer passende forholdsregler til at afhjælpe det, hvilket i givet fald kan omfatte en tilbagekaldelse af EU-typegodkendelsesattesten.

DEL B1: Generelle krav til kørekort, som er udstyret med en mikrochip

De generelle krav til kørekort, der er udstyret med en mikrochip, og som beskrives i dette bilag, er baseret på internationale standarder, navnlig ISO/IEC 18013-standarderne. De omfatter:

* 1. specifikationer for mikrochippen og mikrochippens logiske datastruktur
  2. specifikationer for harmoniserede og supplerende data, som skal lagres
  3. specifikationer for databeskyttelsesmekanismerne for de digitalt lagrede data på mikrochippen.

1. **FORKORTELSER**

|  |  |
| --- | --- |
| **Forkortelse** | **Betydning** |
| AID | Application Identifier (applikationsidentifikator) |
| BAP | Basic Access Protection (grundlæggende adgangsbeskyttelse) |
| DG | Data Group (datagruppe) |
| EAL 4+ | Evaluation Assurance Level 4 Augmented (sikkerhedsevalueringsniveau 4 forhøjet) |
| EF | Elementary File (elementærfil) |
| EFID | Elementary File Identifier (elementærfilens navn) |
| eMRTD | Machine Readable Travel Documents (maskinlæsbare rejsedokumenter) |
| ICC | Integrated Circuit Card (chipkort) |
| ISO | Den Internationale Standardiseringsorganisation |
| LDS | Logical Data Structure (logisk datastruktur) |
| PICC | Proximity Integrated Circuit Card (kontaktløse chipkort) |
| PIX | Proprietary Application Identifier Extension (udbyders applikationsidentifikatorforlængelse) |
| RID | Registered Application Identifier (registreret applikationsidentifikator) |
| SOd | Document Security Object (sikkerhedsobjekt). |

1. **DATA LAGRET PÅ MIKROCHIPPEN**
2. Harmoniserede obligatoriske og valgfri kørekortdata

Mikrochippen lagrer de harmoniserede kørekortdata, der er angivet i del D. Hvis en medlemsstat beslutter at medtage oplysninger i kørekortet, der er markeret som valgfri i del D, lagres disse oplysninger i mikrochippen.

1. Yderligere oplysninger

Medlemsstaterne kan lagre yderligere data i mikrochippen, som deres nationale lovgivning vedrørende kørekort giver mulighed for. De underretter Kommissionen herom.

1. **MIKROCHIP**
2. Lagermedium

Lagermediet for kørekortdata er kontaktchip, kontaktløse mikrochip eller en kombination af begge (dual interface) i henhold til del B2, punkt 1.

1. Applikationer

Alle data på en mikrochip lagres i elektroniske applikationer. Alle mikrochippens applikationer identificeres ved en særlig kode, den såkaldte applikationsidentifikator (AID), i henhold til del B2, punkt 2.

* 1. EU-kørekortsapplikation

Obligatoriske og valgfrie kørekortdata som omhandlet i bilag I, del D, lagres i den særlige EU-kørekortapplikation. AID for EU-kørekortapplikationen er:

"A0 00 00 04 56 45 44 4C 2D 30 31",

bestående af følgende:

* RID (Registered Application Identifier) for Europa-Kommissionen: "A0 00 00 04 56"
* PIX (Proprietary Application Identifier Extension) for EU-kørekortapplikationen: "45 44 4C 2D 30 31" (EDL-01).

Dataene opdeles i datagrupper som en del af den logiske datastruktur (LDS).

Datagrupperne lagres som elementærfiler (EF) i EU-kørekortapplikationen og beskyttes i overensstemmelse med del B2, punkt 3.

* 1. Andre applikationer

Andre supplerende data lagres i en eller flere dedikerede applikationer, dog ikke i EU-kørekortapplikationen. De enkelte applikationer identificeres ved en særlig AID.

1. **EU-KØREKORTAPPLIKATIONENS LOGISKE DATASTRUKTUR**
2. Logisk datastruktur

Kørekortdata lagres på mikrochippen i henhold til den logiske datastruktur (LDS), jf. del B2, punkt 4. Under dette punkt angives yderligere krav til de obligatoriske og supplerende datagrupper.

Hver datagruppe lagres i en elementærfil (EF). EF'er, som anvendes til EU-kørekortapplikationen, identificeres med EFID'er (elementærfilernes navne) og korte EFID'er i henhold til del B2, punkt 5.

1. Obligatoriske datagrupper

De obligatoriske og valgfrie dataelementer lagres i følgende datagrupper:

* + - 1. DG 1: alle obligatoriske og valgfrie dataelementer på dokumentet, dog ikke billedet af ansigtet og billedet af underskriften
      2. DG 5: billede af kørekortindehaverens underskrift
      3. DG 6: billede af kørekortindehaverens ansigt.

DG 1-data struktureres i henhold til punkt 6 og i henhold til del B2, punkt 6. Data, som indgår i DG 5 og DG 6, lagres i henhold til specifikationerne i del B2, punkt 7.

1. Supplerende datagrupper

De supplerende dataelementer lagres i følgende DG'er, hvis medlemsstaternes nationale lovgivning om kørekort giver mulighed for det:

* + - 1. DG 2: oplysninger om kørekortindehaveren, dog ikke biometriske data
      2. DG 3: oplysninger om den udstedende myndighed
      3. DG 4: foto (portræt)
      4. DG 7: biometriske data vedrørende kørekortindehaverens fingeraftryk
      5. DG 8: biometriske data vedrørende kørekortindehaverens iris
      6. DG 11: andre oplysninger, som f.eks. kørekortindehaverens fulde navn skrevet med de bogstaver, der anvendes nationalt.

Data, som indgår i disse DG'er, lagres i henhold til specifikationerne i del B2, punkt 8.

1. **DATASIKKERHEDSMEKANISMER**

Der anvendes passende mekanismer til at validere autenticiteten og integriteten af mikrochippen og de data, der er lagret på den, samt til at begrænse adgangen til kørekortdata.

Dataene på mikrochippen beskyttes i henhold til specifikationerne i del B2, punkt 3. Dette afsnit indeholder yderligere krav, som skal opfyldes.

1. Autenticitetskontrol
   1. Obligatorisk passiv autentificering

Alle datagrupper, som lagres i EU-kørekortapplikationen, beskyttes med passiv autentificering.

Data, som vedrører passiv autentificering, skal opfylde kravene i del B2, punkt 9

* 1. Valgfri aktiv autentificering.

Mekanismer til valgfri aktiv autentificering anvendes til at sikre, at den originale mikrochip ikke er blevet udskiftet.

1. Adgangsbegrænsning
   1. Obligatorisk grundlæggende adgangsbeskyttelse

Den grundlæggende obligatoriske adgangsbeskyttelse (BAP) anvendes til alle data i EU-kørekortapplikationen. For at opnå interoperabilitet med eksisterende systemer, som f.eks. med systemet til maskinlæsbare dokumenter (eMRTD), er anvendelsen af et maskinlæsbart felt på én linje (Machine Readable Zone eller MRZ) i henhold til del B2, punkt 10, obligatorisk.

Kdoc-dokumentnøglen, som anvendes til at opnå adgang til chippen, genereres fra MRZ'en på én linje, som enten kan indtastes manuelt eller ved hjælp af en OCR-læser (Optical Character Recognition). Den BAP 1-konfiguration, der er defineret for en MRZ på én linje i henhold til del B2, punkt 10, anvendes

* 1. Betinget udvidet adgangskontrol

Hvis personoplysninger som omhandlet i artikel 9, stk. 1, i forordning (EU) 2016/679 lagres på mikrochippen, beskyttes adgangen til sådanne oplysninger med yderligere foranstaltninger.

Mekanismerne til udvidet adgangskontrol skal opfylde specifikationerne i del B2, punkt 11.

1. Public Key-Infrastruktur (PKI) til kørekort, som er udstyret med en mikrochip

Medlemsstaterne fastlægger de nødvendige nationale bestemmelser for PKI-forvaltningen, i henhold til bilag A til ISO-standard 18013\_3.

1. **DATAPRÆSENTATION**
2. Formatering af data i DG 1

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mærkat | L | Værdi | | | | | | Kodning | | O/V | |
| 61 | V | DG 1 Dataelementer (indlejrede) | | | | | |  | |  | |
|  |  | Mærkat | L | Værdi | | | |  | |  | |
|  |  | 5F 01 | V | Typegodkendelsesnummer | | | | ans | | M | |
|  |  | 5F 02 | V | Sammensat dataobjekt af demografiske dataelementer | | | |  | | M | |
|  |  |  |  | Mærkat | L | Værdi |  | |  | |
|  |  |  |  | 5F 03 | 3 | Udstedende medlemsstat | a3 | | M | |
|  |  |  |  | 5F 04 | V | Indehavers efternavn(e) | as | | M | |
|  |  |  |  | 5F 05 | V | Indehavers fornavn(e) | as | | M | |
|  |  |  |  | 5F 06 | 4 | Fødselsdato (ddmmyyyy) | n8 | | M | |
|  |  |  |  | 5F 07 | V | Fødested | ans | | M | |
|  |  |  |  | 5F 08 | 3 | Nationalitet | a3 | | O | |
|  |  |  |  | 5F 09 | 1 | Køn | M/F/U | | O | |
|  |  |  |  | 5F 0A | 4 | Kørekortets udstedelsesdato (ddmmyyyy) | n8 | | M | |
|  |  |  |  | 5F 0B | 4 | Kørekortets udløbsdato (ddmmyyyy) | n8 | | M | |
|  |  |  |  | 5F 0C | V | Udstedende myndighed | ans | | M | |
|  |  |  |  | 5F 0D | V | Administrativt nummer (ud over dokumentnummeret) | ans | | O | |
|  |  |  |  | 5F 0E | V | Dokumentnummer | an | | M | |
|  |  |  |  | 5F 0F | V | Bopæl eller postadresse | ans | | O | |
|  |  | 7F 63 | V | Sammensat dataobjekt for kategorier af køretøjer/begrænsninger/betingelser | | | |  | | M | |
|  |  |  |  | Mærkat | L | Værdi (kodet som angivet nedenfor) |  | |  | |
|  |  |  |  | 02 | 1 | Antal kategorier/begrænsninger/betingelser | N | | M | |
|  |  |  |  | 87 | V | Kategori/begrænsning/betingelse | ans | | M | |
|  |  |  |  | 87 | V | Kategori/begrænsning/betingelse | ans | | O | |
|  |  |  |  | … | … | … | … | | … | |
|  |  |  |  | 87 | V | Kategori/begrænsning/betingelse | ans | | O | |

1. Logisk dataformat

Kategorierne af køretøjer, begrænsninger eller betingelser samles i et dataobjekt, som følger strukturen i nedenstående tabel:

|  |  |  |  |  |  |
| --- | --- | --- | --- | --- | --- |
| Kode for køretøjets kategori | Udstedelsesdato | Udløbsdato | Kode | Betegnelse | Værdi |

hvor:

* + - 1. koderne for kategorierne af køretøjer præsenteres, som det fremgår af artikel 6 (f.eks. AM, A1, A2, A, B1, B osv.)
      2. udstedelsesdatoen præsenteres i formatet DDMMYYYY (dag (to cifre) efterfulgt af måned (to cifre) efterfulgt af år (fire cifre)) for køretøjskategorien
      3. udløbsdatoen præsenteres i formatet DDMMYYYY (dag (to cifre) efterfulgt af måned (to cifre) efterfulgt af år (fire cifre)) for køretøjskategorien
      4. kode, betegnelse og værdi vedrører supplerende oplysninger eller begrænsninger, for så vidt angår køretøjskategorien eller føreren.

DEL B2: Fortegnelse over gældende standarder for kørekort, der er udstyret med et lagermedium

|  |  |  |  |
| --- | --- | --- | --- |
| **Punkt** | **Emne** | **Krav** | **Gælder for** |
| 1 | Lagermedium, interface, organisation og kommandoer | ISO/IEC 7816 (kontaktkort), ISO/IEC 14443 (kontaktløsekort), jf. ISO/IEC 18013-2:2008, bilag C | Del B1, punkt 3, nr. 1) |
| 2 | Applikationsidentifikator | ISO/IEC 7816-5:2004 | Del B1, punkt 3, nr. 2) |
| 3 | Datasikkerhedsmekanismer | ISO/IEC 18013-3:2009 | Del B1, punkt 3, nr. 2), litra a)  Del B1, punkt 5 |
| 4 | Logisk datastruktur | ISO/IEC 18013-2:2008 | Del B1, punkt 4, nr. 1) |
| 5 | Elementærfilens navn | ISO/IEC 18013-2:2008, tabel C.2 | Del B1, punkt 4, nr. 1) |
| 6 | Datapræsentation for DG 1 | ISO 18013-2:2008, bilag C.3.8 | Del B1, punkt 4, nr. 2)  Del B1, punkt 6, nr.1) |
| 7 | Obligatorisk datapræsentation for DG 5 og DG 6 | ISO/IEC 18013-2:2008, bilag C.6.6 og bilag C.6.7, billede af ansigt og underskrift lagres i JPEG- eller JPEG2000-format | Del B1, punkt 4, nr. 2) |
| 8 | Valgfri og supplerende datapræsentation | ISO/IEC 18013-2:2008, bilag C | Del B1, punkt 4, nr. 3) |
| 9 | Passiv autentificering | ISO/IEC 18013-3:2009, del 8, nr. 1), data lagres i EF.SOd (Document Security Object) i LDS | Del B1, punkt 5, nr. 1), litra a) |
| 10 | Grundlæggende adgangsbegrænsning | ISO/IEC 18013-3:2009 inkl. ændring 1 | Del B1, punkt 5, nr. 2), litra a) |
|  | Grundlæggende adgangsbegrænsningskonfiguration | ISO/IEC 18013-3:2009, bilag B.8 |
| 11 | Udvidet adgangsbegrænsning | Teknisk retningslinje, TR-03110, "Advanced Security Mechanisms for Machine Readable Travel Documents — Extended Access Control (EAC), Version 1.11" | Del B1, punkt 5, nr. 2), litra b) |
| 12 | Prøvningsmetoder | EN ISO 18013-4:2011 | Del B3, punkt 1 |
| 13 | Sikkerhedsattest | Sikkerhedsevalueringsniveau 4 forhøjet (EAL 4+) eller tilsvarende | Del B3, punkt 2 |
| 14 | Funktionsattest | Test af smartcards i henhold til ISO 10373 | Del B3, punkt 3 |

DEL B3: EU-typegodkendelsesprocedure for kørekort, der er udstyret med en mikrochip

# ALMINDELIGE BESTEMMELSER

Fabrikanter, der ansøger om en EU-typegodkendelse for kørekort, der er udstyret med en mikrochip, skal fremvise en sikkerhedsattest og en funktionsattest.

Alle planlagte ændringer af produktionsprocessen, herunder software, skal forhåndsanmeldes til myndigheden, som udstedte typegodkendelsen. Myndigheden kan kræve yderligere oplysninger og test, inden ændringen accepteres.

Test skal foregå i henhold til de metoder, der fremgår af punkt 12 i del B2.

# SIKKERHEDSATTEST

For sikkerhedsevalueringens vedkommende skal mikrochip til kørekort evalueres i henhold til kriterierne i del B2, punkt 13.

En sikkerhedsattest udstedes først efter en positiv evaluering af mikrochippens evne til at modstå forsøg på at manipulere eller ændre dataindholdet.

# FUNKTIONSATTEST

Den funktionelle evaluering af kørekort med mikrochip laboratorietestes i henhold til kriterierne i del B2, punkt 14.

Medlemsstater, der indfører mikrochip i kørekort, skal sikre, at de relevante funktionelle standarder samt kravene i del B1, opfyldes.

Der udstedes en funktionsattest til fabrikanten, hvis alle følgende betingelser er opfyldt:

* der findes en gyldig sikkerhedsattest for mikrochippen
* det er påvist, at denne opfylder kravene i del B2
* de funktionelle test er gennemført med et tilfredsstillende resultat.

Medlemsstaternes relevante myndigheder er ansvarlige for at udstede funktionsattesten. Den udstedende myndighed, ansøgers identitet, mikrochippens identifikationsnummer og en detaljeret fortegnelse over test og testresultater skal fremgå af funktionsattesten.

# EU-TYPEGODKENDELSESATTEST

1. Standardcertifikat

Medlemsstaterne udsteder EU-typegodkendelsesattesten, når sikkerheds- og funktionsattesterne foreligger i henhold til dette bilag. EU-typegodkendelsesattester skal svare til modellen i del B4.

1. Nummereringssystem

Nummereringssystemet, der anvendes i forbindelse med EU-typegodkendelser, består af:

* + - 1. Bogstavet "e" efterfulgt af den talkombination, der kendetegner den medlemsstat, som har meddelt EU-typegodkendelsen:

1 for Tyskland

2 for Frankrig

3 for Italien

4 for Nederlandene

5 for Sverige

6 for Belgien

7 for Ungarn

8 for Tjekkiet

9 for Spanien

12 for Østrig

13 for Luxembourg

17 for Finland

18 for Danmark

19 for Rumænien

20 for Polen

21 for Portugal

23 for Grækenland

24 for Irland

25 for Kroatien

26 for Slovenien

27 for Slovakiet

29 for Estland

32 for Letland

34 for Bulgarien

36 for Litauen

49 for Cypern

50 For Malta

* + - 1. bogstaverne DL med en foranstillet bindestreg og efterfulgt af løbenummeret (to cifre) på dette bilag eller den seneste større tekniske ændring af dette bilag. Dette bilags løbenummer er 00
      2. et særligt identifikationsnummer for EU-typegodkendelsen, som tildeles af den udstedende medlemsstat.

Eksempel på det anvendte nummereringssystem ved EU-typegodkendelser: e50-DL00 12345

Godkendelsesnummeret lagres i mikrochippens DG 1 på hvert enkelt kørekort, der er udstyret med en sådan mikrochip.

DEL B4: Model til EU-typegodkendelsescertifikat for kørekort, der er udstyret med en mikrochip

Navnet på den kompetente myndighed: …

Anm[e](https://eur-lex.europa.eu/legal-content/DA/TXT/HTML/?uri=CELEX:02012R0383-20140617&from=EN#E0003)ldelse af

— godkendelse 

— inddragelse af godkendelse 

af et EU-kørekort udstyret med en mikrochip

Godkendelsesnr.: …

1. Fabrikat eller varemærke: …

2. Modellens navn: …

3. Navnet på fabrikanten eller dennes repræsentant, hvis det er relevant: …

…

4. Adresseoplysninger for fabrikanten eller dennes repræsentant, hvis det er relevant: …

…

5. Rapporter om laboratorietest:

5.1 Sikkerhedscertifikat nr.: ... Dato: …

Udstedt af: …

5.2 Funktionsattest nr.: ... Dato: …

Udstedt af: …

6. Dato for godkendelse: …

7. Dato for tilbagekaldelse af godkendelse: …

8. Sted: …

9. Dato: …

10. Beskrivende dokumenter i bilaget: …

11. Underskrift: …

(\*)  Afkryds den relevante boks.

DEL C: SPECIFIKATIONER FOR MOBILKØREKORTET

1. Applikationer for mobilkørekort skal være tilgængelige til de mest almindelige mobile operativsystemer og skal som minimum tilbyde autoriserede personer følgende funktioner:
   * + 1. hentning og lagring af data eller en pointer, der gør det muligt at bevise en persons førerrettigheder
       2. visning og overførsel af disse data eller denne pointer.
2. Applikationen og andre relevante systemer skal være i overensstemmelse med ISO/IEC 18013-5-standarden for mobilkørekort og forordning (EU) nr. 910/2014.
3. I dette bilag anses indehaveren af et mobilkørekort, der er udstedt i overensstemmelse med dette direktiv, kun for at være dets autoriserede bruger, hvis vedkommende er identificeret som sådan. Det primære identifikationsmiddel er elektronisk identifikation. Med henblik på elektronisk identifikation af sådanne personer accepteres som minimum alle de elektroniske identifikationsmidler, der er omhandlet i forordning (EU) nr. 910/2014.
4. Det relevante nationale system er det kompetente register over kørekort i den medlemsstat, hvor kørekortindehaveren har registreret sin sædvanlige bopæl.
5. Applikationen skal gøre det muligt for kørekortindehaveren at hente kontrollerbare data fra det relevante nationale system, der indeholder de oplysninger, der er anført i del D, og en pointer. Hvis en del af de oplysninger, der er anført i del D, ikke er tilgængelige i det nationale system, kan kørekortindehaveren hente de manglende dataelementer på anden sikker vis (f.eks. fotografiet af indehaveren fra vedkommendes biometriske pas via Near Field Communication).

Applikationen skal gøre det muligt automatisk eller manuelt at ajourføre de kontrollerbare data (de data, som kørekortet indeholder om indehaveren i henhold til del D) fra det relevante nationale system i bopælsmedlemsstaten. Applikationen må ikke give mulighed for at ændre de indhentede oplysninger på andre måder.

Applikationen skal gøre det muligt for kørekortindehaveren at vise eller overføre alle eller en del af de data, der er indeholdt i mobilkørekortet, til tredjemand. Medlemsstaternes kompetente myndigheder skal have tilladelse til at hente de data, der er indeholdt i mobilkørekortet, for at kunne fastslå kørekortindehaverens førerrettigheder (kontrol).

Applikationen skal gøre det muligt for kørekortindehaveren at overføre en pointer, der er hentet fra et nationalt system, til tredjemand. Denne pointer kan anvendes af den modtagende part til at hente de oplysninger, der er anført i del D, fra det relevante nationale system, hvis den modtagende part er blevet godkendt af den pågældende medlemsstat. Medlemsstaternes kompetente myndigheder har tilladelse til at tilgå andre medlemsstaters nationale systemer. Medlemsstaterne sikrer, at de overførte data ikke lagres, når kørekortindehaverens data er kontrolleret.

De oplysninger, der overføres direkte fra applikationen eller hentes ved hjælp af pointeren, skal gøre det muligt for de kompetente myndigheder at bestemme førerrettighederne for indehaveren af mobilkørekortet (kontrol), herunder eventuelle begrænsninger, der gælder i Unionen eller på en medlemsstats område. Medlemsstaterne anser ikke data for gyldige, når de er blevet hentet mere end 7 dage før kontroltidspunktet, eller når kørekortets nummer er opført på den liste over inddragede kørekort, der forvaltes af den medlemsstat, der har udstedt mobilkørekortet. En liste over inddragede kørekort skal indeholde oplysninger om alle kørekort, som ikke længere giver indehaveren ret til at udøve førerretten.

1. Uanset forordning (EU) nr. 910/2014 og med det ene formål at give indehaveren af mobilkørekortet mulighed for at bevise sin ret til at føre motorkøretøj i sådanne situationer skal funktionerne til at vise og overføre data eller en pointer fortsat være tilgængelige, hvis personidentifikationsdataene i tilknytning til europæiske digitale ID-tegnebøger, jf. artikel 3 i nævnte forordning, er ugyldige.
2. De nationale systemer må ikke lagre eller behandle en anmodning baseret på ovennævnte pointer til et andet formål end at gennemføre bestemmelsen i dette direktiv. Til dette formål kan det EU-kørekortnetværk, der er omhandlet i artikel 19, anvendes.
3. Indehavere af mobilkørekort skal have mulighed for at forny, erstatte eller ombytte deres kørekort i Unionen via applikationen eller en særlig portal for digitale tjenester, der stilles til rådighed af medlemsstaterne.

DEL D: DATA, DER SKAL INDFØRES I EU-KØREKORTET

1. Den udstedende medlemsstats nationalitetsmærke er følgende:

B: Belgien

BG: Bulgarien

CZ: Tjekkiet

DK: Danmark

D: Tyskland

EST: Estland

GR: Grækenland

E: Spanien

F: Frankrig

HR: Kroatien

IRL: Irland

I: Italien

CY: Cypern

LV: Letland

LT: Litauen

L: Luxembourg

H: Ungarn

M: Malta

NL: Nederlandene

A: Østrig

PL: Polen

P: Portugal

RO: Rumænien

SLO: Slovenien

SK: Slovakiet

FIN: Finland

S: Sverige

1. Ordet "kørekort", som trykkes på kørekortene på medlemsstaternes sprog, er følgende:

Свидетелство за управление на МПС

Permiso de Conducción

Řidičský průkaz

Kørekort

Führerschein

Juhiluba

Άδεια Οδήγησης

Driving Licence

Permis de conduire

Ceadúas Tiomána

Vozačka dozvola

Patente di guida

Vadītāja apliecība

Vairuotojo pažymėjimas

Vezetői engedély

Liċenzja tas-Sewqan

Rijbewijs

Prawo Jazdy

Carta de Condução

Permis de conducere

Vodičský preukaz

Vozniško dovoljenje

Ajokortti

Körkort

1. De særlige oplysninger for det udstedte kørekort, er følgende:

|  |  |
| --- | --- |
| Felt | Oplysninger |
| 1 | indehaverens efternavn |
| 2 | indehavers fornavn(e) |
| 3 | fødselsdato og fødested |
| 4a | udstedelsesdato |
| 4b | udløbsdato eller, hvis kørekortets gyldighedsperiode ikke er begrænset i henhold til artikel 10, stk. 2, andet afsnit, en streg |
| 4c | navnet på den udstedende myndighed |
| 4d | (evt.) nummer, der er forskelligt fra nummeret i felt 5, til administrative formål |
| 5 | kørekortnummer |
| 6 | foto af indehaveren |
| 7 | indehaverens underskrift |
| 8 | bopæl eller postadresse (valgfrit) |
| 9 | kategori(er) af køretøjer, som indehaveren har ret til at føre (nationale kategorier trykkes med andre typer end de harmoniserede kategorier) |

1. De særlige oplysninger angående kategorien af det udstedte kørekort, er følgende:

|  |  |
| --- | --- |
| Felt | Oplysninger |
| 9 | kategori(er) af køretøjer, som indehaveren har ret til at føre (nationale kategorier trykkes med andre typer end de harmoniserede kategorier) |
| 10 | første udstedelsesdato for hver enkelt kategori (denne dato skal anføres igen på det nye kørekort ved senere erstatning eller ombytning) hvert felt i datoen skrives med to cifre i følgende rækkefølge: dag.måned.år (DD.MM.ÅÅ) |
| 11 | udløbsdato for hver enkelt kategori hvert felt i datoen skrives med to cifre i følgende rækkefølge: dag.måned.år (DD.MM.ÅÅ) |
| 12 | eventuelle supplerende eller restriktive angivelser i kodeform ud for hver kategori, som angivet i del E |

Hvis en kode angivet i del E gælder for alle de kategorier, for hvilke kørekortet er udstedt, kan den trykkes under felt 9, 10 og 11.

1. De særlige oplysninger angående administrationen af det udstedte kørekort, er følgende:

|  |  |
| --- | --- |
| Felt | Oplysninger |
| 13 | eventuelle oplysninger påført af værtsmedlemsstaten, der er nødvendige for at administrere kørekortet i forbindelse med gennemførelsen af punkt 4, litra a), i del A1 |
| 14 | eventuelle oplysninger påført af værtsmedlemsstaten, der er nødvendige af administrative hensyn, eller som vedrører færdselssikkerheden (valgfrit). Hvis oplysningerne vedrører en af de rubrikker, der er anført i dette bilag, skal nummeret på dette felt angives foran påtegningen.  Med indehaverens udtrykkelige, skriftlige samtykke kan der i dette felt ligeledes påføres påtegninger, som ikke er nødvendige af administrative hensyn eller vedrører færdselssikkerheden; medtagelsen af sådanne påtegninger påvirker på ingen måde anvendelsen af modellen som kørekort. |

DEL E: EU-KODER OG NATIONALE KODER

Kode 01 til 99 skal være harmoniserede EU-koder

*FØRER (lægelige årsager)*

|  |  |  |
| --- | --- | --- |
| 01 | . | Synskorrektion og/eller beskyttelse |
|  | 01.01. | Briller |
|  | 01.02. | Kontaktlinse(r) |
|  | 01.05. | Øjenklap |
|  | 01.06. | Briller eller kontaktlinser |
|  | 01.07. | Specifikke optiske hjælpemidler |
| 02 |  | Høreapparat/kommunikationshjælp |
| 03 |  | Arm- eller benprotese/-ortese |
|  | 03.01. | Armprotese/-ortese |
|  | 03.02. | Benprotese/-ortese |

*KØRETØJSTILPASNINGER*

|  |  |  |
| --- | --- | --- |
| 10 |  | Tilpasset gearkasse |
|  | 10.02. | Automatisk valg af udvekslingsforhold |
|  | 10.04. | Tilpasset transmissionskontrolenhed |
| 15 |  | Tilpasset kobling |
|  | 15.01. | Tilpasset koblingspedal |
|  | 15.02. | Håndbetjent kobling |
|  | 15.03. | Automatisk kobling |
|  | 15.04. | Foranstaltning til at forebygge blokering eller betjening af koblingspedal |
| 20 |  | Tilpassede bremsesystemer |
|  | 20.01. | Tilpasset bremsepedal |
|  | 20.03. | Bremsepedal til venstre fod |
|  | 20.04. | Bremsepedal med glideskinne |
|  | 20.05. | Vippebremsepedal |
|  | 20.06. | Håndbetjent bremse |
|  | 20.07. | Bremsebetjening med en maksimal kraft på … N[[1]](#footnote-2) (eksempelvis: "20.07(300N)") |
|  | 20.09. | Tilpasset parkeringsbremse |
|  | 20.12. | Foranstaltning til at forebygge blokering eller betjening af bremsepedal |
|  | 20.13. | Knæbetjent bremse |
|  | 20.14. | Bremsesystembetjening understøttet ved ydre påvirkning |
| 25 |  | Tilpasset speedersystem |
|  | 25.01. | Tilpasset speederpedal |
|  | 25.03. | Vippespeederpedal |
|  | 25.04. | Håndbetjent speeder |
|  | 25.05. | Knæbetjent speeder |
|  | 25.06. | Speederbetjening understøttet ved ydre påvirkning |
|  | 25.08. | Speederpedal placeret i venstre side |
|  | 25.09. | Foranstaltning til at forebygge blokering eller betjening af speederpedal |
| 31 |  | Tilpasninger af pedaler og beskyttelsesmekanismer til pedaler |
|  | 31.01. | Ekstra sæt af parallelle pedaler |
|  | 31.02. | Pedaler i (eller næsten i) samme niveau |
|  | 31.03. | Foranstaltning til at forebygge blokering eller betjening af speeder- og bremsepedaler, når pedalerne ikke er fodbetjente |
|  | 31.04. | Hævet gulv |
| 32 |  | Kombinerede driftsbremse- og speedersystemer |
|  | 32.01. | Speeder og driftsbremse som kombineret system betjent med én hånd |

|  |  |  |
| --- | --- | --- |
|  | 32.02. | Speeder og driftsbremse som kombineret system betjent ved ydre påvirkning |
| 33 |  | Kombinerede driftsbremse-, speeder- og styringssystemer |
|  | 33.01. | Speeder, driftsbremse og styringssystem som et kombineret system, der betjenes ved ydre påvirkning med én hånd |
|  | 33.02. | Speeder, driftsbremse og styringssystem som et kombineret system, der betjenes ved ydre påvirkning med to hænder |
| 35 |  | Tilpassede betjeningsapparater (lyskontakter, vinduesvisker/-vasker, horn, retningsvisere osv.) |
|  | 35.02. | Betjeningsapparaterne kan betjenes uden at slippe styretøjet |
|  | 35.03. | Betjeningsapparaterne kan betjenes uden at slippe styretøjet med venstre hånd |
|  | 35.04. | Betjeningsapparaterne kan betjenes uden at slippe styretøjet med højre hånd |
|  | 35.05. | Betjeningsapparaterne kan betjenes uden at slippe styretøjet samt speeder- og bremsesystemet |
| 40 |  | Tilpasset styring |
|  | 40.01. | Styring med en maksimal betjeningskraft på … N[[2]](#footnote-3) (eksempelvis: "40.01(140 N)") |
|  | 40.05. | Tilpasset rat (større/tykkere rat, rat med mindre diameter osv.) |
|  | 40.06. | Tilpasset ratposition |
|  | 40.09. | Fodbetjent styring |
|  | 40.11. | Hjælpemiddel monteret på rattet |
|  | 40.14. | Alternativt tilpasset styringssystem betjent med én hånd/arm |
|  | 40.15. | Alternativt tilpasset styringssystem betjent med to hænder/arme |
| 42 |  | Ændret udsynsudstyr bagud/til siden |
|  | 42.01. | Tilpasset anordning til udsyn bagud |
|  | 42.03. | Ekstra indvendig anordning, som muliggør udsyn til siden |
|  | 42.05. | Anordning til udsyn, som dækker den blinde vinkel |
| 43 |  | Førersædeindstilling |
|  | 43.01. | Førersæde i en højde med normalt udsyn og i normal afstand fra rat og pedaler |
|  | 43.02. | Førersæde tilpasset kropsformen |
|  | 43.03. | Førersæde med sidestøtte for øget stabilitet |
|  | 43.04. | Førersæde med armlæn |
|  | 43.06. | Tilpasning af sikkerhedsseler |
|  | 43.07. | Sikkerhedssele af en type, som giver god stabilitet |
| 44 |  | Tilpasning af motorcykel (underkode skal anvendes) |
|  | 44.01. | Kombineret betjening af begge bremser |
|  | 44.02. | Tilpasset forhjulsbremse |
|  | 44.03. | Tilpasset baghjulsbremse |
|  | 44.04. | Tilpasset speeder |
|  | 44.08. | Sædehøjde, som giver føreren mulighed for siddende at have begge fødder på jordoverfladen samtidig og holde motorcyklen i balance ved stop og standsning |
|  | 44.09. | Maksimal betjeningskraft til forhjulsbremse … N[[3]](#footnote-4) (eksempelvis "44.09(140 N)") |
|  | 44.10. | Maksimal betjeningskraft til baghjulsbremse … N[[4]](#footnote-5) (eksempelvis "44.10(240 N)") |
|  | 44.11. | Tilpassede fodhvilere |
|  | 44.12. | Tilpassede håndtag |
| 45 |  | Motorcykel kun med sidevogn |
| 46 |  | Kun trehjulede motorcykler |
| 47 |  | Begrænset til køretøjer med flere end to hjul, der ikke kræver, at føreren skal holde balancen ved start, stop og standsning |
| 50 |  | Begrænset til et bestemt køretøj/stelnummer (køretøjets identifikationsnummer — KIN) |

Bogstaver, der anvendes i kombination med kode 01 til 44 til yderligere specifikation:

a venstre

b højre

c hånd

d fod

e midt i

f arm

g tommelfinger

*KODER FOR BEGRÆNSET KØRSEL*

|  |  |  |
| --- | --- | --- |
| 60 |  | Valgfri ækvivalens |
|  | 60.01. | Indehaveren indrømmes den valgfri ækvivalens, der er fastsat i artikel 9, stk. 3, litra a) |
|  | 60.02. | Indehaveren indrømmes den valgfri ækvivalens, der er fastsat i artikel 9, stk. 3, litra b) |
|  | 60.03. | Retten til at føre motorkøretøj i kategori B1 er begrænset til de køretøjer, der er anført i artikel 9, stk. 4, litra c) |
| 61 |  | Begrænset til ture om dagen (f.eks.: en time efter solopgang og en time før solnedgang) |
| 62 |  | Begrænset til kørsel inden for en radius af … km fra kørekortindehaverens bolig eller kun inden for by/region |
| 63 |  | Begrænset til kørsel uden passagerer |
| 64 |  | Begrænset til kørsel med en hastighed på højst … km/t |
| 65 |  | Begrænset til kørsel under ledsagelse af en person med kørekort af mindst en tilsvarende kategori |
| 66 |  | Begrænset til kørsel uden påhængskøretøj |
| 67 |  | Ingen kørsel på motorvej |
| 68 |  | Ingen alkohol |
| 69 |  | Begrænset til kørsel med køretøjer, der er udstyret med en alkolås i overensstemmelse med EN 50436. En udløbsdato kan angives (eksempelvis: "69" eller "69(1.1.2016)") |

*FORVALTNING*

|  |  |  |
| --- | --- | --- |
| 70 |  | Ombyttet kørekort nr. … udstedt af… (for tredjelande EU/FN-mærke, eksempelvis: "70.0123456789.NL") |
| 71 |  | Duplikat af kørekort nr. … (for tredjelande EU/FN-mærke, f.eks. "71.987654321.HR") |
| 73 |  | Begrænset til kategori B-køretøjer, quadricykler med motor (B1) |
| 78 |  | Begrænset til køretøjer med automatgear |
| 79 |  | Begrænset til køretøjer, som opfylder de i parentes anførte specifikationer i forbindelse med anvendelse af artikel 19 i dette direktiv. |
|  | 79.01. | Begrænset til tohjulede køretøjer med eller uden sidevogn |
|  | 79.02. | Begrænset til kategori AM-køretøjer, trehjulede og lette quadricykler |
|  | 79.03. | Begrænset til trehjulede motorcykler |
|  | 79.04. | Begrænset til trehjulede motorcykler, hvortil der kobles et påhængskøretøj med en tilladt totalmasse på ikke over 750 kg |
|  | 79.05. | Kategori A1-motorcykler med et forhold mellem effekt og vægt på over 0,1 kW/kg |
|  | 79.06. | Kategori BE-køretøjer, hvor påhængskøretøjets tilladte totalvægt overstiger 3 500 kg |
| 80 |  | Begrænset til indehavere af kørekort til kategori A-køretøjer af typen motordrevet tricykel, der endnu ikke er fyldt 24 år |
| 81 |  | Begrænset til indehavere af kørekort til kategori A-køretøjer, tohjulede motorcykler, der endnu ikke er fyldt 21 år |
| 95 |  | Fører, der er indehaver af et kvalifikationsbevis, som opfylder kravet om erhvervskvalifikationer i direktiv (EU) 2022/2561 indtil … (eksempelvis: "95(01.01.12)") |
| 96 |  | Kategori B-køretøjer, hvortil er koblet et påhængskøretøj, hvis tilladte totalmasse overstiger 750 kg, hvor den tilladte totalmasse af en sådan kombination overstiger 3 500 kg, men ikke overstiger 4 250 kg |
| 97 |  | Ikke godkendt til at føre et kategori C1-køretøj, der falder inden for anvendelsesområdet for Europa-Parlamentets og Rådets forordning (EU) nr. 165/2014[[5]](#footnote-6) |
| 98 |  |  |
|  | 98.01 | Føreren betragtes som en ny fører og er underlagt betingelserne for prøveperioden. Hvis kørekortet ombyttes, fornyes eller erstattes, suppleres koden med prøveperiodens slutdato (f.eks. 98.01.13.4.2028) |
|  | 98.02 | Indehaveren skal opfylde betingelserne for den ledsagende kørselsordning, indtil vedkommende fylder 18 år |

Kode 100 og derover er nationale koder, der kun gælder ved færdsel på den udstedende medlemsstats område.

BILAG II

MINDSTEKRAV TIL KØREPRØVER OG VIDEN, FÆRDIGHEDER OG ADFÆRD FOR AT FØRE ET MOTORKØRETØJ

**I.   MINDSTEKRAV TIL KØREPRØVER**

Medlemsstaterne træffer de nødvendige foranstaltninger for at sikre, at kørekortansøgere har de fornødne kundskaber og færdigheder og udviser den adfærd, der kræves for at føre et motorkøretøj. De prøver, som anvendes til at konstatere dette, skal bestå af:

* en teoriprøve
* efter vellykket deltagelse i teoriprøven, en prøve i færdigheder og adfærd.

I det følgende beskrives, hvordan prøverne skal gennemføres.

A. TEORIPRØVE

1. **Form**

Den valgte form skal sikre, at ansøgeren har den fornødne viden om de emner, der er anført i punkt 2, 3 og 4.

Alle kørekortansøgere til en kategori, som har bestået den teoretiske prøve til en anden kategori, kan undtages fra de fælles bestemmelser i punkt 2, 3 og 4.

1. **Fælles indhold for alle køretøjskategorier**

Der skal stilles spørgsmål inden for hvert af følgende emner; indholdet og udformningen af de enkelte spørgsmål overlades til medlemsstaterne:

* + - 1. færdselsreglerne:
* navnlig færdselstavler, afmærkninger og signaler, vigepligt og hastighedsbegrænsninger
  + - 1. føreren:
* vigtigheden af årvågenhed og adfærd over for andre trafikanter, herunder brugere af mikromobilitetskøretøjer
* generel opfattelsesevne, herunder genkendelse af farer, vurderings- og beslutningsevne samt ikke mindst reaktionstid og ændringer i førerens adfærd i forbindelse med påvirkning af alkohol, narkotika, lægemidler, sindsbevægelse og træthed
  + - 1. vejen:
* de vigtigste principper for sikkerhedsafstand mellem køretøjer, bremselængde og for køretøjets stabilitet under forskellige vejr- og vejforhold
* risikomomenter ved kørslen i forbindelse med forskellige vejforhold, herunder opfattelse og foregribelse af farer, navnlig deres skiften under forskellige vejrforhold og på forskellige tider af døgnet
* de forskellige vejtypers særlige kendetegn og de lovbestemmelser, der gælder for dem
* sikker kørsel i vejtunneller.
  + - 1. andre trafikanter:
* særlige risikomomenter på grund af andre trafikanters manglende erfaring, navnlig bløde trafikanter, der nyder en ringere grad af beskyttelse i trafikken end brugere af motorkøretøjer såsom biler, busser og lastbiler, og som er direkte udsat for kollisionskræfterne. Denne kategori omfatter fodgængere, cyklister, brugere af motordrevne tohjulede køretøjer, brugere af personlige mobilitetsanordninger og personer med handicap eller nedsat mobilitet og orienteringsevne
* risici i forbindelse med forskellige køretøjstypers bevægelser og køreegenskaber samt førernes forskellige muligheder for udsyn, herunder køretøjer med avancerede førerstøttesystemer og andre automatiseringsfunktioner
  + - 1. almindelige regler, forskrifter og andet:
* regler vedrørende de administrative dokumenter, som benyttelse af køretøjet kræver
* almindelige regler for, hvorledes føreren skal forholde sig ved ulykkestilfælde (advarselsafmærkning og alarm), og hvad den pågældende i givet fald kan gøre for at komme trafikofre til hjælp
* sikkerhedsfaktorer i forbindelse med køretøjet, dets belæsning og befordring af personer
* vidensikkerhedsaspekter vedrørende køretøjer, der bruger alternative brændstoffer
  + - 1. forsigtighedsregler, som skal iagttages, når køretøjet forlades
      2. mekaniske forhold, som påvirker færdselssikkerheden. ansøgeren skal kunne opdage de mest almindelige fejl, især ved styretøj, hjulophæng, bremser, dæk, lygter og tegngivningsapparater, refleksanordninger, førerspejle, forrude, vinduesviskere, udstødningssystemet, sikkerhedsseler og lydsignalapparater
      3. køretøjets sikkerhedsudstyr, herunder navnlig brug af sikkerhedsseler, nakkestøtter, sikkerhedsudstyr til børn og opladning af elektriske køretøjer
      4. regler og aspekter vedrørende anvendelse af køretøjer i relation til miljøet, herunder for så vidt angår elektriske køretøjer: hensigtsmæssig brug af lydsignalapparater, moderat brændstofforbrug/energiforbrug, begrænsning af emissioner (drivhusgasemissioner, luftforurenende stoffer, støj og mikroplast fra dæk og vejslid osv.).

1. **Særlige bestemmelser for kategori A1, A2 og A**

Obligatorisk kontrol af generel viden om:

* + - 1. anvendelse af beskyttende udstyr som handsker, støvler, motorcykeltøj og styrthjelm
      2. motorcyklisters synlighed for andre trafikanter
      3. risikofaktorer i forbindelse med forskellige vejforhold, som nævnt i det foregående, med særlig opmærksomhed rettet mod glatte overflader som kloakdæksler, vejmarkeringer som f.eks. linjer, pile og sporvognsskinner
      4. mekaniske forhold i forbindelse med færdselssikkerhed, som beskrevet i det foregående, med særlig opmærksomhed rettet mod kontakt til motorstop, oliestand og kæde.

1. **Særlige bestemmelser for kategori C, CE, C1, C1E, D, DE, D1 og D1E**
2. Obligatorisk kontrol af generel viden om:
   * + 1. de køre- og hviletidsbestemmelser, som er omfattet af definitionen i Europa-Parlamentets og Rådets forordning (EF) nr. 561/2006[[6]](#footnote-7); anvendelse af kontrolapparatet som defineret i forordning (EU) nr. 165/2014
       2. regler for den pågældende transporttype: varer eller passagerer
       3. køretøjs- og transportdokumenter, som kræves ved national og international godskørsel og personbefordring
       4. forholdsregler i forbindelse med ulykkestilfælde; viden om, hvad der skal gøres i tilfælde af en ulykke eller lignende, herunder nødhjælp som f.eks. evakuering af passagerer og grundlæggende kendskab til førstehjælp
       5. forholdsregler ved afmontering og montering af hjul
       6. bestemmelser vedrørende køretøjets vægt og mål; regler for hastighedsbegrænsere
       7. begrænsninger af synsfeltet på grund af køretøjets udformning
       8. læsning af vejkort og planlægning af rute, herunder brug af elektroniske navigationssystemer (valgfrit)
       9. sikkerhedsfaktorer i forbindelse med køretøjets læsning: kontrol af lasten (placering og fastgørelse), problemer med forskellige typer last (f.eks. væsker, hængende last, …), læsning og aflæsning af varer samt anvendelse af læsseudstyr (kun kategori C, CE, C1 og C1E)
       10. førerens ansvar ved befordring af passagerer, passagerernes komfort og sikkerhed, befordring af børn, nødvendige kontroller før kørslen, alle slags busser bør indgå i den teoretiske prøve (busser til offentlig transport, langtursbusser, busser med specialmål, …) (kun kategori D, DE, D1 og D1E)
       11. medlemsstaterne kan fritage ansøgere om kørekort til kategori C1- eller C1E-køretøjer, der falder uden for anvendelsesområdet for forordning (EU) nr. 165/2014, for at demonstrere viden om de emner, der er anført i punkt 4, nr. 1), litra a) til c).
3. Obligatorisk kontrol af generel viden om følgende yderligere bestemmelser vedrørende kategori C, CE, D og DE:
   * + 1. principperne for opbygning og funktion af forbrændingsmotorer, væsker (f.eks. motorolie, kølervæske, sprinklervæske), brændstofsystemet, det elektriske system, tændingen, transmissionssystemet (kobling, gearkasse osv.)
       2. smøring og frostsikring
       3. principperne for opbygning, montering, korrekt anvendelse og vedligeholdelse af dæk
       4. principperne for forskellige typer bremsesystemer og hastighedsbegrænsere, disses funktion, vigtigste dele, tilslutning, betjening og daglige vedligeholdelse samt betjening af blokeringsfri bremser
       5. principperne for forskellige typer sammenkoblingssystemer, disses funktion, vigtigste dele, tilslutning, betjening og daglige vedligeholdelse (kun kategori CE og DE)
       6. metode til fejlfinding ved driftsfejl
       7. forebyggende vedligeholdelse af køretøjer og nødvendige løbende reparationer
       8. førerens ansvar for så vidt angår modtagelse, transport og levering af gods ifølge de aftalte betingelser (kun kategori C og CE).

B. PRAKTISK PRØVE

1. Køretøjet og dets udstyr
2. Køretøjets gearkasse
   * + 1. Kørsel med et køretøj med manuelt gear er betinget af en bestået praktisk prøve i et køretøj med manuelt gear.

Ved et "køretøj med manuelt gear" forstås et køretøj, der indeholder en koblingspedal (eller et håndtag, der betjenes manuelt, for kategori A, A2 og A1), som skal betjenes af føreren, når bilen skal starte eller stoppe, og når der skiftes gear.

* + - 1. Køretøjer, der ikke overholder kriterierne i punkt 5, nr. 1), litra a), vil blive betragtet som værende med automatgear.

Består ansøgeren den praktiske prøve i et køretøj med automatgear, jf. dog punkt 5, nr. 1), litra c), anføres dette på det kørekort, som udstedes på grundlag af prøven, med den relevante EU-kode, der er fastsat i bilag I, del E. Kørekort, der indeholder denne angivelse, kan kun benyttes til kørsel med køretøjer med automatgear.

* + - 1. Den EU-kode, der er markeret på et kørekort i kategori A1, A2, A, B1, B og BE, og som er udstedt på grundlag af en prøve i færdigheder og adfærd i et køretøj med automatisk gearkasse, fjernes, hvis indehaveren består en særlig prøve i færdigheder og adfærd eller gennemfører en særlig uddannelse.

Medlemsstaterne træffer de nødvendige foranstaltninger for at:

i) godkende og føre tilsyn med den særlige uddannelse eller

ii) afholde den særlige prøve i færdigheder og adfærd.

Køretøjer, der anvendes til den uddannelse eller prøve, der er omfattet af dette punkt, skal være forsynet med manuel gearkasse og skal henhøre under den kategori af kørekort, som deltagerne har ansøgt om.

Varigheden af prøven i færdigheder og adfærd og den tilbagelagte afstand skal være tilstrækkelig til at vurdere de færdigheder og den adfærd, der er fastsat i punkt 6 eller 7 i dette bilag, idet der lægges særlig vægt på betjeningen af køretøjets gearkasse.

Uddannelsen skal omfatte alle de aspekter, der er omhandlet i punkt 6 eller 7 i dette bilag, med særlig vægt på betjeningen af køretøjets gearkasse. Alle deltagere i uddannelsen skal gennemføre den praktiske komponent og vise deres færdigheder og adfærd på offentlig vej. Uddannelsens varighed skal være mindst 7 timer.

* + - 1. Særlige bestemmelser for køretøjer i kategori BE, C, CE, C1, C1E, D, DE, D1 og D1E

Medlemsstaterne kan beslutte, at der ikke skal anføres begrænsninger på kørekortet for kategori BE-, C-, CE-, C1-, C1E-, D-, DE-, D1- eller D1E-køretøjer indeholdende automatgear som beskrevet i punkt 5, nr. 1), litra b), hvis ansøgeren allerede har kørekort til et køretøj med manuelt gear i mindst én af følgende kategorier: B, BE, C, CE, C1, C1E, D, DE, D1 eller D1E og under den praktiske prøve er blevet prøvet i de færdigheder, der er omhandlet i punkt 8, nr. 4).

1. Køretøjer, der anvendes til praktiske prøver, skal opfylde nedenstående mindstekrav. Medlemsstaterne kan fastsætte strengere krav eller tilføje flere. Medlemsstaterne kan for kategori A1-, A2- og A-køretøjer, der anvendes til praktiske prøver, anvende en tolerance på 5 cm3 slagvolumen under den mindste påkrævede slagvolumen.
   * + 1. Kategori A1:

Motorcykel af kategori A1 uden sidevogn med en maksimal motoreffekt på 11 kW og med et forhold mellem effekt og vægt på ikke over 0,1 kW/kg, og som kan opnå en hastighed på mindst 90 km/t.

Hvis motorcyklen er drevet af en forbrændingsmotor, skal dens slagvolumen være på mindst 120 cm3.

Hvis motorcyklen er drevet af en elektrisk motor, skal forholdet mellem effekt og vægt være mindst 0,08 kW/kg.

* + - 1. Kategori A2:

Motorcykel uden sidevogn med en motoreffekt på mindst 20 kW, men ikke over 35 kW, og med et forhold mellem effekt og vægt på ikke over 0,2 kW/kg.

Hvis motorcyklen er drevet af en forbrændingsmotor, skal dens slagvolumen være mindst 250 cm3.

Hvis motorcyklen er drevet af en elektrisk motor, skal forholdet mellem effekt og vægt være mindst 0,15 kW/kg.

* + - 1. Kategori A:

Motorcykel uden sidevogn med en ubelastet masse på over 180 kg, som har en motoreffekt på mindst 50 kW. En tolerance på 5 kg under den mindste påkrævede masse kan godkendes af medlemsstaten.

Hvis motorcyklen er drevet af en forbrændingsmotor, skal dens slagvolumen være mindst 600 cm3.

Hvis motorcyklen er drevet af en elektrisk motor, skal forholdet mellem effekt og vægt være mindst 0,25 kW/kg.

* + - 1. Kategori B:

Firehjulet køretøj af kategori B, som kan opnå en hastighed på mindst 100 km/t.

* + - 1. Kategori BE:

Enhed bestående af et prøvekøretøj af kategori B og et påhængskøretøj med en tilladt totalmasse på mindst 1 000 kg, som kan opnå en hastighed på mindst 100 km/t, og som ikke henhører under kategori B; påhængskøretøjets lastrum skal være en lukket vognkasse, som er mindst lige så høj og bred som bilen; den lukkede vognkasse kan også være lidt smallere end bilen under forudsætning af, at udsynet bagud kun er muligt ved brug af de udendørs bakspejle på motorkøretøjet; påhængsvognen skal have en faktisk totalmasse på mindst 800 kg.

* + - 1. Kategori B1:

Quadricykel med motor, som kan opnå en hastighed på mindst 60 km/t.

* + - 1. Kategori C:

Køretøj af kategori C med en tilladt totalmasse på mindst 12 000 kg, en længde på mindst 8 m og en bredde på mindst 2,4 m, som kan opnå en hastighed på mindst 80 km/t; med ABS-bremser og fartskriverudstyr i henhold til forordning (EU) nr. 165/2014; lastrummet skal være en lukket vognkasse, som er mindst lige så høj og bred som førerhuset; køretøjet skal have en faktisk totalmasse på mindst 10 000 kg.

* + - 1. Kategori CE:

Enten et leddelt køretøj eller en enhed bestående af et kategori C-prøvekøretøj og et påhængskøretøj, som er mindst 7,5 m lang; både det leddelte køretøj og enheden skal have en tilladt totalmasse på mindst 20 000 kg, en længde på mindst 14 m og en bredde på mindst 2,4 m og skal kunne opnå en hastighed på mindst 80 km/t samt have ABS-bremser og fartskriverudstyr i henhold til forordning (EU) nr. 165/2014; lastrummet skal være en lukket vognkasse, som er mindst lige så høj og bred som førerhuset; både det leddelte køretøj og enheden skal have en faktisk totalmasse på mindst 15 000 kg.

* + - 1. Kategori C1:

Køretøj af kategori C1 med en tilladt totalmasse på mindst 4 000 kg og en længde på mindst 5 m, som kan opnå en hastighed på mindst 80 km/t; med ABS-bremser og fartskriverudstyr i henhold til forordning (EU) nr. 165/2014; lastrummet skal være en lukket vognkasse, som er mindst lige så høj og bred som førerhuset;

* + - 1. Kategori C1E:

Enhed bestående af et kategori C1-prøvekøretøj og et påhængskøretøj med en tilladt totalmasse på mindst 1 250 kg; enheden skal være mindst 8 m lang og kunne opnå en hastighed på mindst 80 km/t; påhængskøretøjets lastrum skal være en lukket vognkasse, som er mindst lige så høj og bred som førerhuset; den lukkede vognkasse kan også være lidt smallere end førerhuset under forudsætning af, at udsynet bagud kun er muligt ved brug af de udendørs bakspejle på bilen; påhængsvognen skal have en faktisk totalmasse på mindst 800 kg.

* + - 1. Kategori D:

Køretøj af kategori D med en længde på mindst 10 m og en bredde på mindst 2,4 m, som kan opnå en hastighed på mindst 80 km/t; med ABS-bremser og fartskriverudstyr i henhold til forordning (EU) nr. 165/2014.

* + - 1. Kategori DE:

Enhed bestående af et kategori D-prøvekøretøj og et påhængskøretøj med en tilladt totalmasse på mindst 1 250 kg og en bredde på mindst 2,4 m, som kan opnå en hastighed på mindst 80 km/t; påhængskøretøjets lastrum skal være en lukket vognkasse, som er mindst 2 m høj og 2 m bred; påhængsvognen skal have en faktisk totalmasse på mindst 800 kg.

* + - 1. Kategori D1:

Køretøj af kategori D1 med en tilladt totalmasse på mindst 4 000 kg og en længde på mindst 5 m, som kan opnå en hastighed på mindst 80 km/t; med ABS-bremser og fartskriverudstyr i henhold til forordning (EU) nr. 165/2014.

* + - 1. Kategori D1E:

Enhed bestående af et kategori D1-prøvekøretøj og et påhængskøretøj med en tilladt totalmasse på mindst 1 250 kg, som kan opnå en hastighed på mindst 80 km/t; påhængskøretøjets lastrum skal være en lukket vognkasse, som er mindst 2 m høj og 2 m bred; påhængsvognen skal have en faktisk totalmasse på mindst 800 kg.

1. **Praktisk prøve for kategori A1, A2 og A**
2. Klargøring og teknisk kontrol af køretøjets stand af betydning for færdselssikkerheden

Ansøgere skal demonstrere, at de er i stand til at forberede sig på sikker kørsel, ved at opfylde følgende krav:

* + - 1. tilpasning af beskyttende udstyr som handsker, støvler, motorcykeltøj og styrthjelm
      2. gennemførelse af vilkårlig afprøvning af dæk, bremser, styretøj, kontakt til motorstop (hvis muligt), kæde, oliestand, lygter, refleksanordninger, tegngivningsapparater og lydsignalapparater.

1. Kontrol af særlige manøvrer af betydning for færdselssikkerheden
   * + 1. slå motorcyklens støtteben til og fra samt trække den bort uden brug af motor ved at gå ved siden af køretøjet.
       2. parkere motorcyklen ved at anbringe den på støttebenet.
       3. mindst to manøvrer, som skal udføres ved lav hastighed, herunder en slalommanøvre; disse manøvrer sigter på at efterprøve håndtering af kobling og bremse, balance, orienteringsevne, placering på motorcyklen og føddernes placering på fodhvilerne
       4. mindst to manøvrer, som skal udføres ved højere hastighed; heraf skal en manøvre udføres i 2. eller 3. gear ved en hastighed på mindst 30 km/t, og en manøvre med henblik på at undvige en forhindring skal udføres ved en hastighed på mindst 50 km/t; disse manøvrer sigter på at efterprøve placering på motorcyklen, orienteringsevne, balance, styreteknik og gearskift
       5. bremsning: der skal gennemføres mindst to bremsemanøvrer, herunder en nødbremsning ved en hastighed på mindst 50 km/t; disse manøvrer sigter på at efterprøve håndtering af for- og baghjulsbremse, orienteringsevne og placering på motorcyklen.
2. Adfærd i trafikken

Ansøgeren skal på betryggende vis kunne foretage alle følgende manøvrer i normale trafiksituationer under iagttagelse af de nødvendige forsigtighedsregler:

* + - 1. forlade en parkeringsplads, fortsætte kørslen efter et stop i trafikken, køre ud fra en udkørsel
      2. kørsel på lige vejstrækninger; passere modkørende køretøjer, herunder i snævre passager
      3. køre rundt om hjørner
      4. kryds: køre frem til og passere vejkryds og forgreninger
      5. retningsskift: svinge til højre og venstre; skifte vognbane
      6. køre ind på/af motorvej eller lignende (hvis det findes): tilkørsel i accelerationssporet; frakørsel i decelerationssporet
      7. overhaling/forbikørsel: overhaling af anden trafik (om muligt); kørsel langs forhindringer, f.eks. parkerede biler; (eventuelt) blive overhalet af anden trafik
      8. særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler
      9. reagere på og foregribe farlige situationer ved hjælp af simulatorer
      10. træffe de nødvendige foranstaltninger, når køretøjet forlades.

1. **Praktisk prøve for kategori B, B1 og BE**
2. Klargøring og teknisk kontrol af køretøjets stand af betydning for færdselssikkerheden

Ansøgere skal demonstrere, at de er i stand til at forberede sig på sikker kørsel, ved at opfylde følgende krav:

* + - 1. nødvendige reguleringer af sædet for at opnå korrekt kørestilling
      2. regulering af førerspejle, sikkerhedsseler og nakkestøtter, hvis de findes
      3. kontrol af dørenes lukning
      4. gennemførelse af vilkårlig afprøvning af dæk, styretøj, bremser, væsker (f.eks. motorolie, kølervæske, sprinklervæske), lygter, refleksanordninger, tegngivningsapparater og lydsignalapparater
      5. kontrol af sikkerhedsfaktorer vedrørende belæsning af køretøjet: vognkasse, presenninger, døre til lastrum, sikring af førerhus i låst stilling, læssemetode og fastgørelse af lasten (kun kategori BE)
      6. kontrol af koblingsmekanismen, bremser og elektriske forbindelser (kun kategori BE).

1. Kategori B og B1: kontrol af særlige manøvrer af betydning for færdselssikkerheden

Et udvalg af de følgende manøvrer kontrolleres (mindst to manøvrer for de fire punkter, herunder en manøvre i bakgear):

* + - 1. bakke ligeud eller bakke højre eller venstre rundt om et hjørne og samtidig forblive i den rigtige vognbane
      2. foretage vending ved at bakke og køre frem
      3. parkere køretøjet og forlade en parkeringsplads (parallel, skrå eller vinkelret ved at bakke eller køre frem, såvel på jævn som på stigende og faldende vej)
      4. foretage præcis opbremsning; en hård nødbremsning er dog ikke obligatorisk.

1. Kategori BE: kontrol af særlige manøvrer af betydning for færdselssikkerheden:
   * + 1. sammenkoble og frakoble, eller frakoble og sammenkoble, bil og påhængsvogn eller sættevogn; i løbet af denne manøvre skal køretøjet og påhængsvognen stå side om side (dvs. ikke på en linje)
       2. bakke i en kurve, hvis krumningsradius overlades til medlemsstaterne
       3. parkere sikkert med henblik på læsning/aflæsning.
2. Adfærd i trafikken

Ansøgeren skal på betryggende vis kunne foretage alle følgende manøvrer i normale trafiksituationer under iagttagelse af de nødvendige forsigtighedsregler:

* + - 1. forlade en parkeringsplads, fortsætte kørslen efter et stop i trafikken, køre ud fra en udkørsel
      2. kørsel på lige vejstrækninger; passere modkørende køretøjer, herunder i snævre passager
      3. køre rundt om hjørner
      4. kryds: køre frem til og passere vejkryds og forgreninger
      5. retningsskift: svinge til højre og venstre; skifte vognbane
      6. køre ind på/af motorvej eller lignende (hvis det findes): tilkørsel i accelerationssporet; frakørsel i decelerationssporet
      7. overhaling/forbikørsel: overhaling af anden trafik (om muligt); kørsel langs forhindringer, f.eks. parkerede biler; (eventuelt) blive overhalet af anden trafik
      8. særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler
      9. træffe de nødvendige foranstaltninger, når køretøjet forlades
      10. reagere på og foregribe farlige situationer ved hjælp af simulatorer.

1. **Praktisk prøve for kategori C, CE, C1, C1E, D, DE, D1 og D1E**
2. Klargøring og teknisk kontrol af køretøjets stand af betydning for færdselssikkerheden

Ansøgere skal demonstrere, at de er i stand til at forberede sig på sikker kørsel, ved at opfylde følgende krav:

* + - 1. nødvendige reguleringer af sædet for at opnå korrekt kørestilling
      2. regulering af førerspejle, sikkerhedsseler og nakkestøtter, hvis de findes
      3. vilkårlig kontrol af dæk, styretøj, bremser, lygter, refleksanordninger, tegngivningsapparater og lydsignalapparater
      4. kontrol af servobremse og servostyring; kontrollere tilstanden af hjul, hjulbolte, stænklapper, forrude, vinduer og vinduesviskere, væsker (f.eks. motorolie, kølervæske og sprinklervæske); kontrollere og anvende instrumentbræt, herunder fartskriverudstyr i henhold til forordning (EU) nr. 165/2014. Sidstnævnte krav gælder ikke for ansøgere om kørekort til et kategori C1- eller C1E-køretøj, der ikke hører under anvendelsesområdet for denne forordning
      5. kontrollere lufttryk, trykluftbeholdere og hjulophæng
      6. kontrol af sikkerhedsfaktorer vedrørende belæsning af køretøjet: vognkasse, presenninger, døre til lastrum, (eventuel) læssemekanisme, sikring af førerhus i låst stilling, læssemetode og fastgørelse af lasten (kun kategori C, CE, C1 og C1E)
      7. kontrol af koblingsmekanismen, bremser og elektriske forbindelser (kun kategori CE, C1E, DE og D1E)
      8. være i stand til at tage særlige forholdsregler i forbindelse med køretøjets sikkerhed; kontrol af vognkassen, døre, nødudgange, førstehjælpsudstyr, brandslukningsudstyr og andet sikkerhedsudstyr (kun kategori D, DE, D1 og D1E)
      9. læse et vejkort og planlægge en rute, herunder brug af elektroniske navigationssystemer (valgfrit).

1. Kontrol af særlige manøvrer af betydning for færdselssikkerheden
   * + 1. sammenkoble og frakoble, eller frakoble og sammenkoble, bil og påhængsvogn eller sættevogn; i løbet af denne manøvre skal køretøjet og påhængskøretøjet stå side om side (dvs. ikke på en linje) (kun kategori CE, C1E, DE og D1E)
       2. bakke i en kurve, hvis krumningsradius overlades til medlemsstaterne
       3. parkere sikkert med henblik på læsning/aflæsning ved en læsserampe, platform eller lignende (kun kategori C, CE, C1 og C1E)
       4. parkere for at lade passagerer stige sikkert på og af bussen (kun kategori D, DE, D1 og D1E).
2. Adfærd i trafikken

Ansøgeren skal på betryggende vis kunne foretage alle følgende manøvrer i normale trafiksituationer under iagttagelse af de nødvendige forsigtighedsregler:

* + - 1. forlade en parkeringsplads, fortsætte kørslen efter et stop i trafikken, køre ud fra en udkørsel
      2. kørsel på lige vejstrækninger; passere modkørende køretøjer, herunder i snævre passager
      3. køre rundt om hjørner
      4. kryds: køre frem til og passere vejkryds og forgreninger
      5. retningsskift: svinge til højre og venstre; skifte vognbane
      6. køre ind på/af motorvej eller lignende (hvis det findes): tilkørsel i accelerationssporet; frakørsel i decelerationssporet
      7. overhaling/forbikørsel: overhaling af anden trafik (om muligt); kørsel langs forhindringer, f.eks. parkerede biler; (eventuelt) blive overhalet af anden trafik
      8. særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler
      9. træffe de nødvendige foranstaltninger, når køretøjet forlades.

1. Sikker og energieffektiv kørsel:
   * + 1. kørsel på en måde, som er sikker, og som mindsker brændstofforbruget og emissionen under acceleration, deceleration, kørsel op og ned ad bakke
       2. reagere på og foregribe farlige situationer ved hjælp af simulatorer.
2. **Bedømmelse af den praktiske prøve**
3. Bedømmelsen gælder i alle kørselssituationer, der er nævnt i punkt 6, 7 og 8, den ubesværethed, hvormed ansøgeren benytter køretøjets forskellige betjeningsapparater, og dennes evne til, under iagttagelse af færdselssikkerheden, at færdes i trafikken. Hele prøven skal give den køreprøvesagkyndige indtryk af sikkerhed. Alle kørselsfejl og enhver form for risikabel adfærd, som bringer prøvekøretøjets, passagerernes eller andre trafikanters umiddelbare sikkerhed i fare, medfører, uanset om de kræver indgreb fra den køreprøvesagkyndiges eller ledsagerens side, at prøven ikke bestås. Den køreprøvesagkyndige kan imidlertid frit afgøre, om den praktiske prøve skal fuldføres eller ikke.

Prøvesagkyndige skal uddannes til at foretage en korrekt bedømmelse af ansøgerens evne til at køre sikkert. Et af medlemsstaten godkendt organ skal føre kontrol og tilsyn med de prøvesagkyndiges arbejde med henblik på at sikre en korrekt og konsekvent bedømmelse af fejl i overensstemmelse med de i dette bilag fastsatte normer.

1. Ved bedømmelsen bør de prøvesagkyndige være særligt opmærksomme på, om en ansøger udviser en defensiv og social kørselsadfærd. Det giver et indtryk af den generelle kørestil, og den prøvesagkyndige bør tage dette med i betragtningerne ved den samlede bedømmelse af ansøgeren. Kriterierne omfatter tilpasset og resolut (men sikker) kørsel, som tager hensyn til vej- og vejrforhold, anden trafik, andre trafikanters interesser (især bløde trafikanter) samt forudseenhed.
2. Den prøvesagkyndige bedømmer endvidere ansøgeren på følgende punkter:
   * + 1. beherskelse af køretøjet, herunder rigtig anvendelse af sikkerhedssele, førerspejle, nakkestøtte og sæde; rigtig anvendelse af lygter og andet udstyr; rigtig betjening af kobling, gear, speeder, bremser (herunder tredje bremsesystem, hvis det findes) og styretøj; beherskelse af køretøjet under forskellige forhold og ved forskellige hastigheder; stabil placering på vejbanen; køretøjets vægt, dimensioner og egenskaber; lastens vægt og art (kun kategori BE, C, CE, C1, C1E, DE og D1E); passagerers komfort (kun kategori D, DE, D1 og D1E) (ingen hurtig acceleration, jævn kørsel og ingen hårde opbremsninger)
       2. økonomisk, sikker og energieffektiv kørsel under hensyntagen til omdrejningstallet, gearskift, bremsning og acceleration (kun kategori B, BE, C, CE, C1, C1E, D, DE, D1 og D1E)
       3. overholdelse af reglerne for orienteringsevne: i alle retninger, rigtig anvendelse af spejle samt orientering på langt, mellemlangt og nært hold
       4. overholdelse af forkørselsret/vigepligt: forkørselsret i kryds og ved forgreninger, vigepligt i andre situationer (f.eks. ved retningsskift, vognbaneskift, særlige manøvrer)
       5. korrekt placering på vejen: rigtig placering på vejen, i vognbaner, i rundkørsler, ved kørsel rundt om hjørner, passende til et køretøjs type og køreegenskaber, rettidigt positionsskift
       6. afstand: holde passende afstand til forankørende og til siden, holde passende afstand fra andre trafikanter, særlig bløde trafikanter
       7. overholdelse af hastighedsgrænser og anbefalinger: ingen overskridelse af hastighedsgrænserne, tilpasse farten til vejr- og trafikforhold og i givet fald til nationale hastighedsgrænser, kørsel med en hastighed, som muliggør opbremsning inden for et synligt og frit stykke af vejen, tilpasse hastigheden til tilsvarende trafikanters generelle hastighed
       8. overholdelse af trafiklys, færdselstavler og andre forhold: korrekt adfærd ved lyssignaler, adlyde anvisninger fra personer, som dirigerer færdslen, korrekt adfærd ved færdselstavler (forbud eller påbud), tage passende forholdsregler ved vejafmærkninger
       9. overholdelse af tegngivning: give tegn, hvor nødvendigt, på en korrekt og rettidig måde, korrekt angivelse af retning, tage passende forholdsregler ved tegngivning fra andre trafikanter
       10. beherskelse af bremsning og stop: rettidig deceleration, bremsning og stop efter omstændighederne, forudseenhed, anvendelse af de forskellige bremsesystemer (kun kategori C, CE, D og DE) anvendelse af andre fartbegrænsende systemer end bremser (kun for kategori C, CE, D og DE).
3. **Prøvens varighed**

Både prøvens varighed og den afstand, som tilbagelægges, skal være tilstrækkelige til, at de i afsnit B i dette bilag foreskrevne færdigheder og adfærdsformer kan bedømmes. Den kørselstid, der afsættes til den praktiske prøve, må under ingen omstændigheder være under 25 minutter for kategori A, A1, A2, B, B1 og BE og 45 minutter for de øvrige kategorier. Dette omfatter ikke modtagelse af ansøgeren, forberedelse af køretøjet, teknisk kontrol af køretøjet for så vidt angår færdselssikkerhed, særlige manøvrer eller meddelelse om resultatet af den praktiske prøve.

1. **Hvor finder prøven sted?**

Den del af prøven, som gælder bedømmelsen af særlige manøvrer, kan foregå på en særlig prøvebane. Den del af prøven, som gælder adfærd i trafikken, skal så vidt muligt finde sted på landeveje, motortrafikveje og motorveje (eller lignende) samt på alle typer veje i byen (beboelseskvarterer, områder med 30 og 50 km/t, gennemfartsveje), idet disse skal kunne frembyde de forskellige typer vanskeligheder, en fører af et motorkøretøj kan komme ud for. Det vil være hensigtsmæssigt, hvis prøven kan afholdes under forhold med skiftende trafiktæthed. Køretiden på vejen bør anvendes optimalt til at bedømme ansøgerens adfærd i alle de forskellige trafikområder, man kommer ud for, med særlig vægt på overgangen mellem områderne.

**II.   KUNDSKABER, FÆRDIGHEDER OG ADFÆRD I FORBINDELSE MED KØRSEL MED MOTORKØRETØJ**

Enhver fører af et motorkøretøj skal til enhver tid være i besiddelse af de kundskaber og færdigheder og udvise den adfærd, der er beskrevet under punkt 1-9 i det foregående, for at gøre ham i stand til:

* at opfatte og foregribe de farer, som opstår i trafikken, og bedømme deres alvor
* at beherske køretøjet, så farlige situationer undgås, og reagere hensigtsmæssigt, hvis sådanne situationer opstår
* at overholde færdselsreglerne, især dem, hvis formål er at forhindre trafikulykker og sikre en jævn afvikling af trafikken
* at opdage de vigtigste tekniske fejl ved sit køretøj, især fejl, som bringer sikkerheden i fare, og sørge for en hensigtsmæssig afhjælpning heraf
* at være opmærksom på alle forhold, som påvirker førerens adfærd (alkohol, træthed, nedsat synsevne osv.), således at han bevarer den fulde brug af de evner, færdselssikkerheden kræver,
* ved hensynsfuld optræden at bidrage til andre trafikanters sikkerhed, herunder navnlig bløde trafikanter
* at have tilstrækkeligt kendskab til risikofaktorer i forbindelse med mikromobilitetskøretøjer
* at have tilstrækkeligt kendskab til sikkerheden i forbindelse med brugen af køretøjer, der anvender alternative brændstoffer
* at have tilstrækkelig viden om brugen af avancerede førerstøttesystemer og andre automatiseringsaspekter ved et køretøj.

Medlemsstaterne kan træffe passende foranstaltninger for at sikre, at førere, som ikke længere besidder de kundskaber, færdigheder og den adfærd, der er angivet i punkt 1-9, kan få genopfrisket disse kundskaber og færdigheder og fremover vil udvise den adfærd, der kræves for at føre et motorkøretøj.

BILAG III

**MINDSTEKRAV MED HENSYN TIL FYSISK OG PSYKISK EGNETHED TIL AT FØRE MOTORKØRETØJ**

**DEFINITIONER**

1. I dette bilag inddeles førerne i to grupper:
2. Gruppe 1: førere af køretøjer i kategori A, A1, A2, AM, B, B1 og BE.
3. Gruppe 2: førere af køretøjer i kategori C, CE, C1, C1E, D, DE, D1 og D1E.
4. Det kan fastsættes i den nationale lovgivning, at dette bilags bestemmelser for førere i gruppe 2 gælder for førere af køretøjer i kategori B, der anvender deres kørekort i erhvervsmæssigt øjemed (førere af hyrevogne, ambulancer mv.).
5. Herefter klassificeres enhver, der anmoder om udstedelse eller fornyelse af kørekort, i den gruppe, som vedkommende kommer til at tilhøre, når kørekortet er udstedt eller fornyet.

**LÆGEUNDERSØGELSER**

1. Gruppe 1:

Ansøgerne skal foretage en selvevaluering af deres fysiske og psykiske egnethed til at føre motorkøretøj.

Ansøgerne skal underkastes en lægeundersøgelse, hvis det i forbindelse med de formaliteter, der kræves gennemført, eller under de prøver, de skal aflægge, inden de erhverver kørekort, viser sig på baggrund af selvevalueringen af deres fysiske og psykiske egnethed, at deres evne til at føre motorkøretøj sandsynligvis er nedsat af en af de medicinske funktionsnedsættelser, der er omhandlet i dette bilag.

Førerne underlægges samme procedure ved fornyelse af deres kørekort.

1. Gruppe 2:

Ansøgerne skal underkastes en lægeundersøgelse inden udstedelsen af deres første kørekort, og førerne skal derefter ved hver fornyelse af kørekortet undersøges i overensstemmelse med den gældende nationale ordning i den medlemsstat, hvor de har deres sædvanlige bopæl.

1. Medlemsstaterne kan opstille strengere standarder end foreskrevet i dette bilag for udstedelse og fornyelse af kørekort.

**SYNET**

1. Den, der ansøger om kørekort, skal undersøges med henblik på at sikre, at vedkommendes synssans og synsfelt er tilstrækkeligt god til, at vedkommende kan føre motorkøretøj. Er der grund til at nære formodning om, at ansøgerens syn ikke er tilstrækkeligt godt, skal vedkommende undersøges af en kompetent lægelig myndighed. Ved undersøgelsen skal der lægges særlig vægt på følgende: synsstyrken, synsfeltet, synsevnen i tusmørke, følsomhed overfor blænding og kontraster, dobbeltsyn og andre synsfunktioner, som kan bringe færdselssikkerheden i fare.

For førere i gruppe 1 kan udstedelse af kørekort overvejes i "ganske særlige tilfælde", hvor normen for synsfelt eller synsstyrke ikke kan overholdes, men hvor der er grund til at tro, at udstedelsen af et kørekort til ansøgeren ikke vil forringe trafiksikkerheden; i sådanne tilfælde skal føreren undersøges af en kompetent lægelig myndighed for at påvise, at der ikke foreligger andre nedsættelser af synsfunktionen på grund af bl.a. blænding, kontrastfølsomhed og synsevne i tusmørke. Føreren eller ansøgeren skal også aflægge en af en kompetent myndighed tilrettelagt praktisk prøve med et positivt resultat.

Gruppe 1:

1. Den, der ansøger om udstedelse eller fornyelse af kørekort, skal, eventuelt med korrigerende linser, have en binokular synsstyrke på mindst 0,5 på de to øjne tilsammen.

Desuden skal synsfeltet i det horisontale plan være mindst 120°, synsvinklen skal være mindst 50° til venstre og højre og 20° i op- og nedadgående retning. Der må ikke være nogen fejl inden for en radius af 20° fra det centrale synsfelt.

Konstateres der, eller gives der oplysning om en fremadskridende øjensygdom, kan kørekort udstedes eller fornyes på betingelse af, at vedkommende jævnligt undersøges af en kompetent lægelig myndighed.

1. Den, der ansøger om udstedelse eller fornyelse af kørekort, og som har totalt funktionelt tab af synsevne på det ene øje, eller som kun bruger det ene øje, f.eks. i tilfælde af dobbeltsyn, skal have en synsstyrke på mindst 0,5, eventuelt med korrigerende linser. Den kompetente lægelige myndighed skal attestere, at dette monokulære syn har eksisteret så længe, at vedkommende har vænnet sig til det, samt at synsfeltet på dette øje er i overensstemmelse med kravet i punkt 6, nr. 1).
2. Et nyligt konstateret tilfælde af dobbeltsyn eller tab af synsevne på det ene øje bør efterfølges af en hensigtsmæssig periode (f.eks. seks måneder), hvor kørsel ikke er tilladt. Efter denne periode vil kørsel kun være tilladt, hvis synseksperter og køresagkyndige afgiver positiv udtalelse.

Gruppe 2:

1. Den, der ansøger om udstedelse eller fornyelse af kørekort, skal, eventuelt med korrigerende linser, have en synsstyrke på mindst 0,8 på det bedste øje og mindst 0,1 på det dårligste øje. Hvis der anvendes korrigerende linser for at opnå værdier på 0,8 og 0,1, skal den mindst krævede synsstyrke (0,8 og 0,1) være opnået ved hjælp af brilleglas, hvis styrke ikke må overstige plus otte dioptrier, eller ved hjælp af kontaktlinser. Korrektionen skal kunne tåles godt.

Desuden skal synsfeltet i det horisontale plan på begge øjne være mindst 160°, synsvinklen skal være mindst 70° til venstre og højre og 30° i op- og nedadgående retning. Der må ikke være nogen fejl inden for en radius af 30° fra det centrale synsfelt.

Kørekort må hverken udstedes til eller fornyes for ansøgere og førere med nedsat følsomhed over for kontraster eller dobbeltsyn.

Et alvorligt tab af synsevne på det ene øje bør efterfølges af en hensigtsmæssig periode (f.eks. seks måneder), hvor kørsel ikke er tilladt. Efter denne periode vil kørsel kun være tilladt, hvis synseksperter og køresagkyndige afgiver positiv udtalelse.

**HØRELSEN**

1. Kørekort kan udstedes eller fornyes for ansøgere og førere i gruppe 2 på grundlag af en udtalelse fra de kompetente lægelige myndigheder; ved lægeundersøgelsen skal der tages hensyn til kompensationsmulighederne.

**BEVÆGELSESHÆMMEDE**

1. Kørekort må hverken udstedes eller fornyes for ansøgere og førere med sygdomme eller funktionsnedsættelser i bevægeapparatet, som gør det risikabelt, at vedkommende fører motorkøretøj.

Gruppe 1:

1. Der kan efter udtalelse fra en kompetent lægelig myndighed eventuelt udstedes kørekort med særlige klausuler til ansøgere og førere med fysiske handicap. Udtalelsen skal være baseret på en medicinsk vurdering af den pågældendes sygdom eller funktionsnedsættelse og om nødvendigt på en praktisk prøve; den skal suppleres med en angivelse af, hvordan køretøjet kan være tilpasset føreren, og det skal endvidere anføres, at der skal anvendes ortopædisk protese, hvis det konstateres, at kørslen ved brugen af en sådan kan ske på betryggende vis.
2. Kørekort kan udstedes eller fornyes for ansøgere eller førere med en fremadskridende sygdomstilstand, såfremt vedkommende jævnligt kontrolleres med henblik på at konstatere, om han stadig kan føre motorkøretøj på betryggende vis.

Kørekort kan udstedes eller fornyes uden krav om regelmæssig lægekontrol, når det fysiske handicap er stabiliseret.

Gruppe 2:

1. Den kompetente lægelige myndighed tager behørigt hensyn til de yderligere risici, der er forbundet med at føre de motorkøretøjer, der indgår i denne gruppe.

**HJERTE- OG KARSYGDOMME**

1. Hjerte- og karproblemer eller -sygdomme kan føre til en pludselig ændring af hjernevirksomheden, der udgør en risiko for færdselssikkerheden. Disse problemer er grund til midlertidig eller permanent begrænsning af kørsel.
2. Hvad angår følgende hjerte- og karsygdomme kan der først udstedes eller fornyes kørekort til ansøgere eller førere i de angivne grupper, når sygdommen er behandlet effektivt, og der er udstedt en autoriseret lægelig vurdering og eventuelt foretaget regelmæssige lægeundersøgelser:
   * + 1. bradyarytmier (syg sinusknude-syndrom og ledningsforstyrrelser) og takyarytmier (supraventrikulære eller ventrikulære arytmier) med tidligere synkoper eller episoder med synkope, der skyldes arytmogene tilstande (gælder for gruppe 1 og 2)
       2. bradyarytmier: syg sinusknude-syndrom og ledningsforstyrrelser med anden grad Mobitz type II AV blok, tredje grad AV-blok eller vekslende grenblok (gælder kun for gruppe 2)
       3. takyarytmier (supraventrikulære eller ventrikulære arytmier) med

* strukturel hjertesygdom og vedvarende ventrikulær takykardi (VT) (gælder for gruppe 1 og 2), eller
* polymorf ikke-vedvarende VT, vedvarende ventrikulær takykardi eller med indikation for defibrillator (gælder kun for gruppe 2)
  + - 1. symptomer på angina (gælder for gruppe 1 og 2)
      2. permanent pacemakerimplantation eller udskiftning (gælder kun for gruppe 2)
      3. defibrillatorimplantation eller udskiftning, eller tilsigtede eller ikke-tilsigtede stød fra defibrillator (gælder kun for gruppe 1)
      4. synkope (pludseligt tab af bevidsthed og kropsholdning, kendetegnet ved hurtig indtræden og kort varighed samt spontan bedring; skyldes global cerebral hypoperfusion, antageligt refleksmedieret, årsag ukendt, uden tegn på underliggende hjertesygdom) (gælder for gruppe 1 og 2)
      5. akut koronar-syndrom (gælder for gruppe 1 og 2)
      6. stabil angina, hvis der ikke er symptomer ved let motion (gælder for gruppe 1 og 2)
      7. perkutan koronar intervention (PCI) (gælder for gruppe 1 og 2)
      8. koronar bypass (CABG) (gælder for gruppe 1 og 2)
      9. slagtilfælde/transitorisk iskæmisk anfald (TIA) (gælder for gruppe 1 og 2)
      10. alvorlig carotisstenose (gælder kun for gruppe 2)
      11. den maksimale diameter på aorta overstiger 5,5 cm (gælder kun for gruppe 2)
      12. hjertestop:
* New York Heart Associations (NYHA) funktionsklasse I, II og III (gælder kun for gruppe 1)
* NYHA klasse I og II, forudsat at den venstre ventrikels ejektionsfraktion er mindst 35 % (gælder kun for gruppe 2)
  + - 1. hjertetransplantation (gælder for gruppe 1 og 2)
      2. hjertemaskine (gælder kun for gruppe 1)
      3. hjerteklapoperation (gælder for gruppe 1 og 2)
      4. voldsom hypertension (forhøjelse af det systoliske blodtryk til ≥ 180 mmHg eller det diastoliske blodtryk til ≥ 110 mmHg sammen med overhængende fare for eller gradvise organskader) (gælder for gruppe 1 og 2)
      5. grad 3 hypertension (det diastoliske blodtryk er ≥ 110 mmHg og/eller det systoliske blodtryk er ≥ 180 mmHg) (gælder kun for gruppe 2)
      6. kongenit hjertesygdom (gælder for gruppe 1 og 2)
      7. hypertrofisk kardiomyopati, hvis der ikke er synkope (gælder kun for gruppe 1)
      8. langt QT-syndrom med synkope, torsades de pointes eller QTc på > 500 ms (gælder kun for gruppe 1).

1. Hvad angår følgende hjerte- og karproblemer skal kørekort ikke udstedes eller fornyes for ansøgere eller førere i de angivne grupper:
   * + 1. defibrillatorimplantation (gælder kun for gruppe 2)
       2. perifer vaskulær sygdom — torakal og abdonimal aortaaneurisme, når aortas maksimale diameter er af en sådan størrelse, at der er alvorlig risiko for pludselig ruptur og således en pludselig invaliderende hændelse (gælder for gruppe 1 og 2)
       3. hjertestop:

* NYHA klasse IV (gælder kun for gruppe 1)
* NYHA klasse III og IV (gælder kun for gruppe 2)
  + - 1. hjertemaskiner (gælder kun for gruppe 2)
      2. hjerteklapsygdom med aortainsufficiens, aortastenose, mitralinsufficiens eller mitralstenose, hvis funktionsdygtigheden svarer til NYHA klasse IV, eller hvis der har været episoder med synkope (gælder kun for gruppe 1)
      3. hjerteklapsygdom i NYHA klasse III eller IV eller med ejektionsfraktion (EF) på mindre end 35 pct., mitralstenose og alvorlig pulmonal hypertension eller med alvorlige ekkokardiografiske tegn på aortastenose eller aortastenose, der medfører synkope, undtagen fuldstændig asymptomatisk alvorlig aortastenose, hvis kravet om arbejds-ekg er opfyldt (gælder kun for gruppe 2)
      4. strukturelle og elektriske kardiomyopatier — hypertrofisk kardiomyopati med tidligere synkoper eller hvor to eller flere af følgende tilstande er til stede: tykkelse af venstre ventrikels væg på > 3 cm, ikke-vedvarende ventrikulær takykardi, tilfælde af pludselig død i familien (førstegradsslægtning), ingen forøgelse af blodtrykket ved motion (gælder kun for gruppe 2)
      5. langt QT-syndrom med synkope, torsades de pointes og QTc på > 500 ms (gælder kun for gruppe 2)
      6. Brugadassyndrom med synkope eller afværget pludselig hjertedød (gælder for gruppe 1 og 2).

Kørekort kan udstedes eller fornys i særlige tilfælde, hvis det er behørigt begrundet af en autoriseret lægelig vurdering, og der foretages regelmæssige lægeundersøgelser, som sikrer, at personen stadig er i stand til sikker kørsel under hensyntagen til virkningerne af den medicinske tilstand.

1. Andre kardiomyopatier

Risikoen for pludselige invaliderende hændelser skal vurderes for ansøgere eller førere med velbeskrevne kardiomyopatier (f.eks. arytmogen højre ventrikel kardiomyopati, noncompaction kardiomyopati, katekolaminerg polymorf ventrikulær takykardi og kort QT-syndrom) eller nye kardiomypatier, der måtte blive opdaget. Der kræves en omhyggelig specialistvurdering. Der skal tages højde for den specifikke kardiomypatis prognose.

1. Medlemsstaterne kan begrænse udstedelsen eller fornyelsen af kørekort for ansøgere eller førere med andre sygdomme i hjertemusklen.

**SUKKERSYGE**

1. I forbindelse med følgende punkter gælder følgende definitioner:

"alvorlig hypoglykæmi": en tilstand, der kræver assistance fra en anden person

"recidiverende hypoglykæmi": et andet alvorligt tilfælde af hypoglykæmi inden for en periode på 12 måneder.

Gruppe 1:

1. Kørekort kan udstedes til eller fornyes for ansøgere og førere med sukkersyge. Når disse personer behandles med medicin, bør de underkastes en autoriseret lægelig vurdering og regelmæssige lægeundersøgelser, afpasset efter hvert enkelt tilfælde, og med højst ti års mellemrum.
2. En ansøger eller fører med sukkersyge, som behandles med medicin, der medfører risiko for fremkaldelse af hypoglykæmi, skal påvise, at vedkommende forstår risikoen i forbindelse med hypoglykæmi og er i stand til at kontrollere sygdommen på en tilfredsstillende måde.

Kørekort må ikke udstedes til eller fornys for ansøgere eller førere med utilstrækkelig erkendelse af tilstanden.

Kørekort må ikke udstedes til eller fornys for ansøgere eller førere, der lider af recidiverende alvorlig hypoglykæmi, medmindre der foretages en autoriseret lægelig vurdering og regelmæssige lægeundersøgelser. Hvad angår recidiverende alvorlig hypoglykæmi i vågen tilstand må der ikke udstedes eller fornys kørekort i tre måneder efter den seneste episode.

Kørekort kan udstedes eller fornys i særlige tilfælde, hvis det er behørigt begrundet af en autoriseret lægelig vurdering, og der foretages regelmæssige lægeundersøgelser, som sikrer, at personen stadig er i stand til sikker kørsel under hensyntagen til virkningerne af den medicinske tilstand.

Gruppe 2:

1. Det bør overvejes, om der skal udstedes/fornyes kørekort for førere i gruppe 2 med sukkersyge. Når disse personer behandles med medicin, der medfører risiko for fremkaldelse af hypoglykæmi (f.eks. insulin og visse tabletter), gælder følgende kriterier:
   * + 1. der må ikke have været tilfælde af hypoglykæmi inden for de seneste 12 måneder
       2. føreren skal være fuldt bevidst om tilstedeværelsen af hypoglykæmi
       3. føreren skal påvise, at vedkommende er i stand til at kontrollere sygdommen ved hjælp af blodsukkersensorer, insulinpumpe, insulinpen og/eller hybrid close loop-systemer, mindst to gange om dagen og på tidspunkter, hvor vedkommende skal køre
       4. føreren skal påvise, at vedkommende forstår risikoen i forbindelse med hypoglykæmi
       5. der må ikke være andre komplikationer i forbindelse med sukkersygen, som kan medføre køreforbud.

I disse tilfælde bør udstedelse af kørekort desuden være betinget af en udtalelse fra en kompetent lægelig myndighed og regelmæssige lægeundersøgelser, som foretages med højst tre års mellemrum.

1. Et alvorligt tilfælde af hypoglykæmi, selv i vågen tilstand, der ikke har forbindelse med kørsel, bør indberettes og give anledning til ny vurdering af køretilladelsen.

**NERVESYGDOMME OG OBSTRUKTIVT SØVNAPNØSYNDROM**

1. Følgende regler gælder for ansøgere med nervesygdomme og obstruktivt søvnapnøsyndrom.

NERVESYGDOMME

1. Kørekort kan hverken udstedes til eller fornys for ansøgere og førere med en alvorlig nervesygdom, medmindre anmodningen underbygges af en lægeerklæring.

I denne henseende skal der tages hensyn til de funktionsmæssige muligheder af og prognosen for nervemæssige forstyrrelser, der skyldes sygdomme eller nedsættelser i centralnervesystemet eller i det perifere nervesystem, som udvendigt giver bevægelsesmæssige, sensoriske eller trofiske udslag, eller som påvirker balancen og koordinationen. Kørekort kan i disse tilfælde udstedes eller fornys på betingelse af, at der jævnligt gennemføres undersøgelser, hvis der er risiko for, at tilstanden forværres.

OBSTRUKTIVT SØVNAPNØSYNDROM

1. I forbindelse med følgende punkter gælder følgende definitioner:

"moderat obstruktivt søvnapnøsyndrom": et antal af apnøer og hypopnøer pr. time (AHI) mellem 15 og 29

"svært obstruktivt søvnapnøsyndrom": en AHI på 30 eller mere. Begge forårsager overdreven dagtræthed.

1. Ansøgere eller førere, som kunne formodes at lide af moderat eller svært obstruktivt søvnapnøsyndrom, skal søge yderligere lægerådgivning, inden de kan få udstedt eller fornyet et kørekort. De kan rådes til at undlade kørsel, indtil diagnosen er blevet bekræftet.
2. Kørekort kan udstedes eller fornys for ansøgere eller førere med moderat eller svært obstruktivt søvnapnøsyndrom, hvis de med en lægeerklæring kan dokumentere, at de har tilstrækkelig kontrol over lidelsen og følger en passende behandling, og eventuelt at deres træthed forbedres.
3. Ansøgere eller førere med moderat eller svært obstruktivt søvnapnøsyndrom, som er i behandling, skal gennemføre lægeundersøgelser med jævne mellemrum, der ikke overstiger tre år for førere i gruppe 1 og et år for førere i gruppe 2, med henblik på at fastslå, hvorvidt de følger den rette behandling, og om de skal fortsætte behandlingen, og af hensyn til god overvågningspraksis.

**EPILEPSI**

1. Epilepsianfald og andre alvorlige bevidsthedsforstyrrelser udgør en betydelig risiko for færdselssikkerheden, hvis anfaldene indtræffer, medens patienten fører et motorkøretøj.

I forbindelse med følgende punkter gælder følgende definitioner:

"epilepsi": en helbredstilstand, hvor den pågældende har haft to eller flere epileptiske anfald inden for et tidsrum på under fem år

"et provokeret epileptisk anfald": et anfald, der skyldes en kendt årsag, som kan undgås.

Personer, der har haft et første eller et enkeltstående anfald eller tab af bevidsthed, skal rådes til at undlade kørsel. Der kræves en specialisterklæring med angivelse af kørselsforbuddets varighed og arten af påkrævet opfølgning.

Det er særdeles vigtigt, at personens specifikke epilepsisyndrom og anfaldstype identificeres, således at der kan foretages en korrekt vurdering af kørselssikkerheden (herunder risikoen for yderligere anfald) og iværksættes en hensigtsmæssig terapi. Dette skal overlades til en neurolog.

Gruppe 1:

1. Udstedelse af kørekort til førere i gruppe 1 med epilepsi underkastes en løbende vurdering, indtil de har været anfaldsfri i mindst fem år.

Hvis en person lider af epilepsi, anses kriterierne for udstedelse af et ubetinget kørekort for ikke at være opfyldt. Den kørekortudstedende myndighed underrettes herom.

1. Provokerede epileptiske anfald: ansøgere, der har oplevet en sådan tilstand på grund af en kendt provokerende faktor, som sandsynligvis ikke vil opstå under kørsel, kan på individuel basis erklæres egnede til at køre på grundlag af en neurologisk udtalelse (vurderingen foretages om nødvendigt i overensstemmelse med andre relevante bestemmelser i bilag III (f.eks. om indtagelse af alkohol eller andre ledsagesygdomme)).
2. Første eller enkeltstående uprovokerede anfald: ansøgere, der har haft et første eller enkeltstående epileptisk anfald, kan erklæres egnede til at køre efter en anfaldsfri periode på seks måneder på grundlag af en lægelig vurdering. Nationale myndigheder kan tillade førere med gode prognoseindikatorer at køre tidligere.
3. Tab af bevidsthed i andre tilfælde: tab af bevidsthed vurderes på grundlag af risikoen for gentagelse under kørsel.
4. Epilepsi: førere kan erklæres egnede til at køre efter ét år uden yderligere anfald.
5. Anfald udelukkende i sovende tilstand: ansøgere eller førere, der kun har haft anfald i sovende tilstand, kan erklæres egnede til at køre, når dette anfaldsmønster er blevet bekræftet over en periode, der ikke må være kortere end den anfaldsfrie periode, som gælder epilepsi. Hvis der forekommer anfald i vågen tilstand, skal der gå ét år uden yderligere anfald, før der kan udstedes kørekort (jf. "Epilepsi", punkt 12, nr. 5)).
6. Anfald uden påvirkning af bevidstheden eller evnen til at handle: ansøgere eller førere, der aldrig har haft anfald bortset fra anfald, som beviseligt hverken har påvirket bevidstheden eller medført nedsat funktionel evne, kan erklæres egnede til at køre, når dette anfaldsmønster er blevet bekræftet over en periode, der ikke må være kortere end den anfaldsfrie periode, som gælder epilepsi. Hvis der forekommer andre anfald af anden art, skal der gå et år uden yderligere anfald, før der kan udstedes kørekort (jf. "Epilepsi", punkt 12, nr. 5)).
7. Anfald som følge af en lægeordineret ændring eller afslutning af en terapi mod epilepsi: patienten kan rådes til ikke at køre fra det tidspunkt, hvor ændringen indtræder, og herefter i seks måneder efter det tidspunkt, hvor behandlingen afsluttes. Hvis der forekommer anfald efter en lægeordineret ændring eller fjernelse af medicinering, vil kørsel ikke være tilladt i tre måneder, hvis den tidligere effektive behandling genoptages.
8. Efter et operativt indgreb til behandling af epilepsi: se "Epilepsi", punkt 12, nr. 5).

Gruppe 2:

1. Ansøgeren må ikke have modtaget medicin mod epilepsi i den fastsatte anfaldsfrie periode. Der skal have været en passende lægelig opfølgning. En omfattende neurologisk undersøgelse skal have vist, at der hverken er en relevant cerebral patologi eller epileptiform aktivitet ved elektroencefalografi (EEG). Der skal udføres et EEG og foretages en passende neurologisk vurdering efter den akutte periode.
2. Provokerede epileptiske anfald: ansøgere, der har haft et provokeret epileptisk anfald som følge af en kendt provokerende faktor, som sandsynligvis ikke vil opstå under kørsel, kan erklæres egnede til at køre på grundlag af en neurologisk udtalelse. Der skal udføres et EEG og foretages en passende neurologisk vurdering efter den akutte periode.

En person med en strukturel intracerebral læsion, der har øget risiko for anfald, må ikke få tilladelse til at føre køretøjer i gruppe 2, før risikoen for epilepsi er faldet til mindst 2 % om året. Vurderingen foretages om nødvendigt i overensstemmelse med andre relevante bestemmelser i bilag III (f.eks. om indtagelse af alkohol).

1. Første eller enkeltstående uprovokerede anfald: ansøgere, der har haft et første uprovokeret epileptisk anfald, kan erklæres egnede til at køre, når der er gået fem år uden yderligere anfald og uden indtagelse af medicin mod epilepsi, hvis der er blevet foretaget en hensigtsmæssig neurologisk undersøgelse. Nationale myndigheder kan tillade førere med gode prognoseindikatorer at køre tidligere.
2. Tab af bevidsthed i andre tilfælde: tab af bevidsthed vurderes på grundlag af risikoen for gentagelse under kørsel. Risikoen for gentagelse må højst være 2 % om året.
3. Epilepsi: der skal være gået ti år uden anfald og uden indtagelse af medicin mod epilepsi. Nationale myndigheder kan tillade førere med gode prognoseindikatorer at køre tidligere. Dette gælder også unge med epilepsi.

Visse forstyrrelser (f.eks. arteriovenøs misdannelse eller intracerebral blødning) medfører øget risiko for anfald, også selv om der endnu ikke er forekommet anfald. I en sådan situation skal en kompetent lægelig myndighed foretage en vurdering; risikoen for anfald må højst være 2 % om året, før der kan udstedes kørekort.

**PSYKISKE FUNKTIONSNEDSÆTTELSER**

1. Følgende regler gælder for ansøgere eller førere med psykisk eller intellektuel funktionsnedsættelse.

Gruppe 1:

1. Kørekort må hverken udstedes til eller fornyes for ansøgere og førere med:
   * + 1. alvorlige psykiske funktionsnedsættelser, medfødte eller erhvervet ved sygdomme, traumatiske lidelser eller neurokirurgiske indgreb
       2. alvorlig intellektuel funktionsnedsættelse
       3. alvorlige adfærdsproblemer, aldersrelaterede adfærdsproblemer eller personlighedsforstyrrelser, der fører til alvorligt nedsat dømmekraft, adfærd eller tilpasningsevne

medmindre anmodningen underbygges af en lægeerklæring og på betingelse af, at der gennemføres regelmæssig lægekontrol, hvis der er behov herfor.

Gruppe 2:

1. Den kompetente lægelige myndighed tager behørigt hensyn til de yderligere risici, der er forbundet med at føre de motorkøretøjer, der indgår i denne gruppe.

**ALKOHOL**

1. Indtagelse af alkohol udgør en betydelig risiko for færdselssikkerheden. På grund af problemets alvor må der udvises stor årvågenhed fra lægeside.

Gruppe 1:

1. Kørekort må ikke udstedes til eller fornyes for ansøgere og førere, der er afhængige af alkohol, eller som ikke kan holde bilkørsel og indtagelse af alkohol adskilt, medmindre der anvendes passende restriktioner ved hjælp af teknologier, der gør det muligt at modvirke afhængigheden (f.eks. gennem obligatorisk anvendelse af alkolås).

Ansøgere og førere, der har været kroniske alkoholikere, kan efter en periode, hvori de beviseligt har været afholdende, såfremt der foreligger lægeerklæring og gennemføres regelmæssig lægekontrol, få udstedt eller fornyet kørekort uden yderligere restriktioner.

Gruppe 2:

1. Den kompetente lægelige myndighed tager behørigt hensyn til de yderligere risici, der er forbundet med at føre de motorkøretøjer, der indgår i denne gruppe.

**NARKOTIKA OG LÆGEMIDLER**

1. Følgende regler gælder for narkotika og lægemidler.

Misbrug

1. Kørekort må hverken udstedes til eller fornyes for ansøgere og førere, som er afhængige af psykofarmaka, eller som, uden at være afhængige deraf, regelmæssigt indtager psykofarmaka, uanset hvilken kategori kørekort der anmodes om.

Regelmæssig indtagelse

Gruppe 1:

1. Kørekort må hverken udstedes til eller fornyes for ansøgere og førere, der regelmæssigt indtager psykofarmaka, uanset disses form, når de kan nedsætte vedkommendes evne til at føre motorkøretøj på betryggende vis, og hvis den indtagne mængde er så stor, at den påvirker kørslen negativt. Det samme gælder alle andre lægemidler eller kombinationer af lægemidler, der påvirker evnen til at føre motorkøretøj.

Gruppe 2:

1. Den kompetente lægelige myndighed tager behørigt hensyn til de yderligere risici, der er forbundet med at føre de motorkøretøjer, der indgår i denne gruppe.

**NYRESYGDOMME**

1. Følgende regler gælder for ansøgere med nyresygdomme.

Gruppe 1:

1. Kørekort kan på grundlag af en lægeerklæring udstedes til og fornyes for ansøgere og førere med alvorlig nyreinsufficiens, såfremt der gennemføres regelmæssig lægekontrol.

Gruppe 2:

1. Kørekort kan hverken udstedes til eller fornyes for ansøgere og førere med alvorlig, irreversibel nyreinsufficiens, undtagen i særlige tilfælde, der er behørigt dokumenteret ved lægeerklæring, og på betingelse af, at der gennemføres regelmæssig lægekontrol.

**DIVERSE BESTEMMELSER**

1. Nedenstående bestemmelser anses for diverse.

Gruppe 1:

1. Kørekort kan på grundlag af en lægeerklæring udstedes til eller fornyes for ansøgere og førere, der har undergået en organtransplantation eller implantation af kunstige organer, der kan påvirke evnen til at føre motorkøretøj, på betingelse af, at der gennemføres regelmæssig lægekontrol, såfremt der er behov herfor.

Gruppe 2:

1. Den kompetente lægelige myndighed tager behørigt hensyn til de yderligere risici, der er forbundet med at føre de motorkøretøjer, der indgår i denne gruppe.

Generelt må kørekort hverken udstedes til eller fornyes for ansøgere og førere med en anden sygdom end dem, der er nævnt i dette bilags punkter, og som kan nedsætte evnen til at føre motorkøretøj på betryggende vis, medmindre anmodningen er underbygget af en lægeerklæring og på betingelse af, at der gennemføres regelmæssig lægekontrol, såfremt der er behov herfor.

BILAG IV

MINDSTEKRAV TIL PERSONER, DER GENNEMFØRER PRAKTISKE KØREPRØVER

1. **Kompetencer, der kræves af køreprøvesagkyndige**
2. En person, der er godkendt til at foretage en praktisk vurdering i et motorkøretøj af en ansøgers køreevner, skal have viden, færdigheder og forståelse inden for de emner, der er anført i punkt 1, nr. 2)-6).
3. Den køreprøvesagkyndiges kompetencer skal være relevante for vurdering af en ansøgers kørsel ved en køreprøve i den valgte kørekortkategori.
4. Viden om og forståelse af kørsel og vurdering:
   * + 1. teori om adfærd i trafikken
       2. opfattelse af farer og undvigelse af ulykker
       3. det pensum, der ligger til grund for køreprøvestandarder
       4. kravene ved køreprøven
       5. den relevante del af færdselslovgivningen, herunder relevant EU-lovgivning og national lovgivning samt forklarende retningslinjer
       6. vurderingsteori og -teknikker
       7. defensiv kørsel.
5. Vurderingsevner:
   * + 1. evne til præcist at iagttage, overvåge og evaluere ansøgerens samlede præstation, navnlig:
       2. korrekt og fuldstændig erkendelse af faresituationer
       3. præcis afgørelse af årsagen til og de sandsynlige følger af sådanne situationer
       4. opnåelse af kompetence og erkendelse af fejl
       5. ensartet og konsekvent vurdering
       6. hurtig tilegnelse af informationer og uddragning af de centrale elementer
       7. forudseenhed, identifikation af potentielle problemer og udvikling af løsningsstrategier
       8. hurtig og konstruktiv feedback.
6. Personlige køreevner:

En person, der er godkendt til at gennemføre en praktisk prøve i forbindelse med en kategori af kørekort, skal kunne føre den pågældende type motorkøretøj på et konstant højt kørselsniveau.

1. Højt serviceniveau:
   * + 1. fastlægge og meddele, hvad ansøgeren kan forvente under prøven
       2. meddele sig tydeligt og vælge indhold, stil og sprogbrug afhængig af publikum og situation samt svare på spørgsmål fra ansøgerne
       3. sørge for tydelig feedback om prøveresultatet
       4. behandle ansøgere med respekt og uden forskelsbehandling.
2. Viden om køretøjsteknik og -fysik:
   * + 1. viden om køretøjsteknik, som f.eks. styretøj, dæk, bremser og lys, navnlig i forbindelse med motorcykler og tunge køretøjer
       2. lastesikkerhed
       3. viden om køretøjsfysik, som f.eks. hastighed, friktion, dynamik, energi.
3. Brændstofbesparende og miljøvenlig kørsel
4. **Generelle betingelser**
5. Køreprøvesagkyndige for kategori B:
   * + 1. skal have haft kørekort til kategori B i mindst tre år
       2. skal være fyldt 23 år
       3. skal have bestået den i punkt 3 i dette bilag nævnte grunduddannelse og derefter have gennemgået den i punkt 4 i dette bilag nævnte kvalitetssikring og efteruddannelse
       4. skal have afsluttet en erhvervsuddannelse, der mindst omfatter niveau 3 som fastsat i den internationale standardklassifikation for skolevæsenet (ISCED)[[7]](#footnote-8)
       5. må ikke samtidig være erhvervsaktiv som kørelærer i en køreskole.
6. Køreprøvesagkyndige for de øvrige kategorier:
   * + 1. skal have kørekort til den pågældende kategori eller have erhvervet tilsvarende viden gennem en relevant erhvervsuddannelse
       2. skal have bestået den i punkt 3 i dette bilag nævnte grunduddannelse og derefter have gennemgået den i punkt 4 i dette bilag nævnte kvalitetssikring og efteruddannelse
       3. skal have været køreprøvesagkyndig for kategori B og udøvet dette hverv i mindst tre år; kravet om treårsperioden kan opgives, hvis den prøvesagkyndige godtgør, at han har:

i) mindst fem års erfaring med kørsel i den pågældende kategori eller

ii) en teoretisk og praktisk vurdering af køreevner på et højere niveau end krævet for at opnå kørekort, således at dette krav bliver unødvendigt

* + - 1. skal have afsluttet en erhvervsuddannelse, der mindst omfatter niveau 3 som fastsat i den internationale standardklassifikation for skolevæsenet (ISCED)
      2. må ikke samtidig være erhvervsaktiv som kørelærer i en køreskole.

1. Ækvivalens
   * + 1. Medlemsstaterne kan godkende, at en køreprøvesagkyndig gennemfører køreprøver for kategori AM, A1, A2 og A efter at have bestået den i punkt 3 nævnte grunduddannelse for en af disse kategorier.
       2. Medlemsstaterne kan godkende, at en køreprøvesagkyndig gennemfører køreprøver for kategori C1, C, D1 og D efter at have bestået den i punkt 3 nævnte grunduddannelse for en af disse kategorier.
       3. Medlemsstaterne kan godkende, at en køreprøvesagkyndig gennemfører køreprøver for kategori BE, C1E, CE, D1E og DE efter at have bestået den i punkt 3 nævnte grunduddannelse for en af disse kategorier.
2. **Grunduddannelse**
3. Oplæring
   * + 1. Inden en person kan godkendes til at gennemføre køreprøver, skal den pågældende på tilfredsstillende måde have afsluttet et uddannelsesprogram, som medlemsstaterne kan fastlægge med henblik på erhvervelse af de kompetencer, der er omhandlet i punkt 1.
       2. Medlemsstaterne fastslår, om indholdet af eventuelle særlige uddannelsesprogrammer fører til godkendelse til at gennemføre køreprøver for en eller flere kategorier af kørekort.
4. Eksaminer
   * + 1. Inden en person kan godkendes til at gennemføre køreprøver, skal den pågældende demonstrere tilfredsstillende viden, forståelse, færdigheder og evner inden for de emner, der er anført i punkt 1.
       2. Medlemsstaterne afholder eksaminer, hvor det på pædagogisk passende måde vurderes, om en person har de kompetencer, der er omhandlet i punkt 1, navnlig punkt 1, nr. 4). Eksamensforløbet skal være tilgængelig[[8]](#footnote-9) og omfatte både en teoretisk og en praktisk del. Der kan anvendes computerbaseret vurdering, hvis det er hensigtsmæssigt. De nærmere enkeltheder vedrørende arten og varigheden af prøver og vurderinger som led i eksaminationen fastlægges af de enkelte medlemsstater.
       3. Medlemsstaterne fastslår, om indholdet af eventuelle særlige eksaminer fører til godkendelse til at gennemføre køreprøver for en eller flere kategorier af kørekort.
5. **Kvalitetssikring og efteruddannelse**
6. Kvalitetssikring
   * + 1. Medlemsstaterne indfører kvalitetssikringsordninger for at opretholde de køreprøvesagkyndiges standard.
       2. Kvalitetssikringsordningerne skal omfatte tilsyn med de køreprøvesagkyndige i forbindelse med udførelsen af deres arbejde, efteruddannelse, fornyede godkendelse og løbende faglige udvikling samt regelmæssig kontrol af resultaterne af de køreprøver, de har gennemført.
       3. Medlemsstaterne sørger for, at alle køreprøvesagkyndige underkastes et årligt tilsyn under anvendelse af de kvalitetssikringsordninger, der er nævnt i punkt 4, nr. 1), litra b). Desuden sørger medlemsstaterne for, at alle køreprøvesagkyndige en gang hvert femte år observeres, mens de gennemfører køreprøver, i en periode på sammenlagt mindst en halv dag, således at det er muligt at observere flere køreprøver. Hvis der er grund til påtale, skal der tages initiativ til at rette op på forholdet. Den person, der foretager tilsynet, skal være godkendt hertil af medlemsstaten.
       4. Medlemsstaterne kan fastsætte, at en køreprøvesagkyndig, der er godkendt til at gennemføre køreprøver i mere end en kategori, og som opfylder tilsynskravet i forbindelse med køreprøver i en kategori, også opfylder kravet i mere end en kategori.
       5. Arbejdet med køreprøver overvåges og tilses af et organ, der er godkendt af medlemsstaten, for at sikre en korrekt og konsekvent vurdering.
7. Efteruddannelse
   * + 1. Medlemsstaterne sørger for, at de køreprøvesagkyndige for at bevare deres godkendelse, og uanset hvor mange kategorier de er godkendt til:

i) som et minimum gennemfører en regelmæssig efteruddannelse af i alt fire dages varighed for hver toårsperiode for at:

— vedligeholde og genopfriske den nødvendige viden og de nødvendige færdigheder i at afholde prøver

— udvikle nye kompetencer, der har fået væsentlig betydning for udøvelsen af deres erhverv

— sikre, at den køreprøvesagkyndige fortsat gennemfører prøver på en retfærdig og ensartet måde.

ii) som et minimum gennemfører en efteruddannelse af i alt mindst fem dages varighed for hver femårsperiode for at:

— udvikle og vedligeholde de nødvendige praktiske kørefærdigheder.

* + - 1. Medlemsstaterne træffer passende foranstaltninger for at sikre, at de køreprøvesagkyndige, som ifølge den gældende kvalitetssikringsordning har udvist alvorlige mangler, omgående modtager særlig efteruddannelse.
      2. Efteruddannelsen kan foregå som briefinger, klasseundervisning, konventionel eller edb-baseret læring, og den kan gennemføres individuelt eller på gruppebasis. Den kan omfatte fornyet godkendelse af standarder, hvis medlemsstaterne finder det hensigtsmæssigt.
      3. Medlemsstaterne kan fastsætte, at en køreprøvesagkyndig, der er godkendt til at gennemføre køreprøver i mere end en kategori, og som opfylder efteruddannelseskravet i forbindelse med køreprøver i en kategori, også opfylder kravet i mere end en kategori, hvis betingelsen i punkt 4, nr. 2), litra e), er opfyldt.
      4. Hvis en køreprøvesagkyndig i løbet af en periode på 24 måneder ikke har gennemført prøver for en bestemt kategori, foretager han en passende fornyet vurdering, inden han får tilladelse til at gennemføre køreprøver for den pågældende kategori. Denne fornyede vurdering kan foretages som led i kravet i punkt 4, nr. 2), litra a).

1. **Erhvervede rettigheder**
2. Medlemsstaterne kan tillade, at personer, der umiddelbart inden ikrafttrædelsen af bestemmelserne i direktiv 2006/126/EF havde tilladelse til at gennemføre køreprøver, fortsætter hermed, uanset at de ikke er godkendt i henhold til de generelle betingelser i punkt 2 eller grunduddannelsesforløbet i punkt 3.
3. Disse køreprøvesagkyndige er imidlertid omfattet af de regelmæssige tilsyn og kvalitetssikringsordninger, der er omhandlet i punkt 4.

BILAG V

MINDSTEKRAV TIL UDDANNELSE OG PRØVNING AF FØRERE AF DE SAMMENKOBLEDE KØRETØJER, DER ER DEFINERET I ARTIKEL 6, STK. 1, LITRA C), ANDET LED, ANDET AFSNIT

1. Medlemsstaterne træffer de nødvendige foranstaltninger for at:
   * + 1. godkende og overvåge den uddannelse, der er omhandlet i artikel 10, stk. 1, litra d), eller
       2. afholde den prøve i færdigheder og adfærd, der er omhandlet i artikel 10, stk. 1, litra d).

2 Varigheden af føreruddannelsen skal være mindst 7 dage.

1. Indholdet af føreruddannelsen

Føreruddannelsen skal omfatte den viden, de færdigheder og den adfærd, der er beskrevet i punkt 2 og 7 i bilag II. Der skal navnlig lægges vægt på køretøjsdynamik, sikkerhedskriterier, det trækkende køretøj og påhængskøretøjet (koblingsmekanismen), korrekt læsning og sikkerhedsanordninger.

En praktisk komponent, der omfatter følgende øvelser: acceleration, deceleration, vendemanøvrer, bremsning, bremselængde, vognbaneskift, bremsning/undvigemanøvre, udsving med påhængskøretøj, sammen- og frakobling af bil og påhængskøretøj, parkering.

Alle deltagere i uddannelsen skal gennemføre den praktiske komponent og vise deres færdigheder og adfærd på offentlig vej.

Sammenkoblede køretøjer, der anvendes i uddannelsen, skal henhøre under den kategori af kørekort, som deltagerne har anmodet om.

1. Varighed og indhold af prøven til kontrol af færdigheder og adfærd

Varigheden af prøven og den tilbagelagte strækning skal være tilstrækkelig til at vurdere de færdigheder og den adfærd, der er omhandlet i punkt 3 i dette bilag.

BILAG VI

MINDSTEKRAV TIL UDDANNELSE OG PRØVNING AF FØRERE AF MOTORCYKLER, SOM HENHØRER UNDER KATEGORI A (GRADVIS ADGANG)

1. Medlemsstaterne træffer de nødvendige foranstaltninger for at:
   * + 1. godkende og overvåge den uddannelse, der er omhandlet i artikel 10, stk. 1, litra c), eller
       2. afholde den prøve i færdigheder og adfærd, der er omhandlet i artikel 10, stk. 1, litra c).
2. Varigheden af føreruddannelsen skal være mindst 7 dage.
3. Indholdet af føreruddannelsen

Føreruddannelsen skal dække alle de aspekter, der er omfattet af punkt 6 i bilag II.

Alle deltagere i uddannelsen skal gennemføre den praktiske komponent og vise deres færdigheder og adfærd på offentlig vej.

Motorcykler, der anvendes i uddannelsen, skal henhøre under den kategori af kørekort, som deltagerne har anmodet om.

1. Varighed og indhold af prøven til kontrol af færdigheder og adfærd

Varigheden af prøven og den tilbagelagte strækning skal være tilstrækkelig til at vurdere de færdigheder og den adfærd, der er omhandlet i punkt 3 i dette bilag.

BILAG VII

**SAMMENLIGNINGSTABEL**

|  |  |  |
| --- | --- | --- |
| **Direktiv 2006/126/EF** | **Forordning (EU) nr. 383/2012** | **Nyt direktiv** |
|  |  |  |
| - |  | Artikel 1 |
|  |  |  |
| - |  | Artikel 2, stk. 1, 2, 3 og 12 |
|  |  |  |
| - |  | Artikel 3, stk. 1, 2, 3, 4, 5 og 7 |
|  |  |  |
| Artikel 1, stk. 1 |  | Artikel 4, stk. 1 |
| Artikel 1, stk. 2 |  | Artikel 4, stk. 5, første afsnit |
| Artikel 1, stk. 3, første afsnit |  | Artikel 4, stk. 5, andet afsnit, første punktum |
| Artikel 1, stk. 3, andet afsnit |  | Artikel 4, stk. 5, andet afsnit, andet punktum |
| Artikel 1, stk. 3, tredje afsnit |  | Artikel 4, stk. 8 |
| Artikel 1, stk. 4 |  | - |
|  |  |  |
| Artikel 2, stk. 1 |  | Artikel 3, stk. 6 |
| Artikel 2, stk. 2 |  | Artikel 4, stk. 3 |
|  |  |  |
| Artikel 3, stk. 1 |  | Artikel 4, stk. 2, første afsnit |
| Artikel 3, stk. 2 |  | Artikel 4, stk. 2, andet afsnit |
| Artikel 3, stk. 3 |  | Artikel 4, stk. 4 |
|  |  |  |
| - |  | Artikel 4, stk. 6, og artikel 4, stk. 7, første og andet afsnit |
|  |  |  |
| - |  | Artikel 5 |
| Artikel 4, stk. 1, første punktum |  | Artikel 6, stk. 1 |
| Artikel 4, stk. 1, andet punktum |  | Artikel 7, stk. 1, 2, 3 og 5 |
| Artikel 4, stk. 2, indledende tekst  Artikel 4, stk. 2, første afsnit |  | Artikel 6, stk. 1, litra a), indledende tekst  Artikel 6, stk. 1, litra a), første afsnit |
| Artikel 4, stk. 2, første led |  | Artikel 6, stk. 1, litra a), første og andet led  Artikel 2, stk. 5 og 6 |
| Artikel 4, stk. 2, andet led  Artikel 4, stk. 3, litra a), tredje led  Artikel 4, stk. 4, litra a), andet led |  | Artikel 7, stk. 1, litra a) |
| Artikel 4, stk. 3, indledende tekst |  |  |
| Artikel 4, stk. 3, første led |  | Artikel 2, stk. 8 |
| Artikel 4, stk. 3, andet led |  | Artikel 2, stk. 9 |
| Artikel 4, stk. 3, litra a), indledende tekst  Artikel 4, stk. 3, litra a), første og andet led |  | Artikel 6, stk. 1, litra b), nr. i)  Artikel 6, stk. 1, litra b), nr. i), første og andet led |
| Artikel 4, stk. 3, litra b), indledende tekst  Artikel 4, stk. 3, litra b), første led |  | Artikel 6, stk. 1, litra b), nr. ii)  Artikel 6, stk. 1, litra b), nr. ii), første led |
| Artikel 4, stk. 3, litra b), andet led  Artikel 4, stk. 4, litra b), femte afsnit  Artikel 4, stk. 4, litra c), andet led  Artikel 4, stk. 4, litra e), tredje led |  | Artikel 7, stk. 1, litra b) |
| Artikel 4, stk. 3, litra c), indledende tekst  Artikel 4, stk. 3, litra c), nr. i), indledende tekst  Artikel 4, stk. 3, litra c), nr. ii), indledende tekst |  | Artikel 6, stk. 1, litra b), nr. iii)  Artikel 6, stk. 1, litra b), nr. iii), første led  Artikel 6, stk. 1, litra b), nr. iii), andet led |
| Artikel 4, stk. 3, litra c), nr. i), første led |  | Artikel 7, stk. 1, litra c), nr. i) |
| Artikel 4, stk. 3, litra c), nr. ii), første led |  | Artikel 7, stk. 1, litra c), nr. ii) |
| Artikel 4, stk. 4, indledende tekst |  | Artikel 6, stk. 1, litra c), indledende tekst |
| Artikel 4, stk. 4, første led |  | Artikel 2, stk. 10 |
| Artikel 4, stk. 4, andet led |  | - |
| Artikel 4, stk. 4, litra a), indledende tekst |  | Artikel 6, stk. 1, litra c), nr. i), indledende tekst |
| Artikel 4, stk. 4, litra a), første led |  | Artikel 6, stk. 1, litra a), andet led  Artikel 2, stk. 7  Artikel 6, stk. 1, litra c), nr. i)  Artikel 2, stk. 11 |
| Artikel 4, stk. 4, litra a), tredje led |  | Artikel 6, stk. 1, litra c), nr. i), andet afsnit |
| - |  | Artikel 6, stk. 1, litra c), nr. i), tredje afsnit |
| Artikel 4, stk. 4, litra b), indledende tekst  Artikel 4, stk. 4, litra b), første til fjerde afsnit |  | Artikel 6, stk. 1, litra c), nr. ii)  Artikel 6, stk. 1, litra c), nr. ii), første til fjerde afsnit |
| Artikel 4, stk. 4, litra c), indledende tekst  Artikel 4, stk. 4, litra c), første led |  | Artikel 6, stk. 1, litra c), nr. iii)  Artikel 6, stk. 1, litra c), nr. iii), første led |
| Artikel 4, stk. 4, litra d) |  | Artikel 6, stk. 1, litra c), nr. iv) |
| Artikel 4, stk. 4, litra e), indledende tekst  Artikel 4, stk. 4, litra e), første og andet led |  | Artikel 6, stk. 1, litra c), nr. v)  Artikel 6, stk. 1, litra c), nr. v), første og andet led |
| Artikel 4, stk. 4, litra f) |  | Artikel 6, stk. 1, litra c), nr. vi) |
| Artikel 4, stk. 4, litra g), indledende tekst  Artikel 4, stk. 4, litra g), første led |  | Artikel 6, stk. 1, litra c), nr. vii), første led |
| Artikel 4, stk. 4, litra g), andet led  Artikel 4, stk. 4, litra i), andet led |  | Artikel 7, stk. 1, litra d)  Artikel 7, stk. 1, litra d) |
| Artikel 4, stk. 4, litra h) |  | Artikel 6, stk. 1, litra c), nr. viii) |
| Artikel 4, stk. 4, litra i), indledende tekst  Artikel 4, stk. 4, litra i), første led |  | Artikel 6, stk. 1, litra c), nr. ix) |
| Artikel 4, stk. 4, litra j) |  | Artikel 6, stk. 1, litra c), nr. x) |
| Artikel 4, stk. 4, litra k), indledende tekst  Artikel 4, stk. 4, litra k), første led |  | Artikel 6, stk. 1, litra c), nr. xi)  Artikel 6, stk. 1, litra c), nr. xi), første led |
| Artikel 4, stk. 4, litra k), andet led |  | Artikel 7, stk. 1, litra e) |
| Artikel 4, stk. 5 |  | Artikel 6, stk. 2 |
| Artikel 4, stk. 6, første afsnit |  | Artikel 7, stk. 2 |
| Artikel 4, stk. 6, andet afsnit |  | Artikel 7, stk. 3 |
| Artikel 4, stk. 6, tredje og fjerde afsnit |  | Artikel 7, stk. 4 |
| Artikel 4, stk. 7 |  | Artikel 7, stk. 5 |
|  |  |  |
| Artikel 5, stk. 1 |  | Artikel 8, stk. 1 |
| Artikel 5, stk. 2 |  | Artikel 8, stk. 1, andet afsnit |
|  |  |  |
| Artikel 6, stk. 1 |  | Artikel 9, stk. 1 |
| Artikel 6, stk. 2, indledende tekst |  | Artikel 9, stk. 2, indledende tekst |
| Artikel 6, stk. 2, litra a) |  | Artikel 9, stk. 2, litra a) |
| Artikel 6, stk. 2, litra b) |  | Artikel 9, stk. 2, litra b) |
| - |  | Artikel 9, stk. 2, litra c) |
| Artikel 6, stk. 2, litra c) |  | Artikel 9, stk. 2, litra d) |
| Artikel 6, stk. 2, litra d) |  | Artikel 9, stk. 2, litra e) |
| Artikel 6, stk. 2, litra e) |  | Artikel 9, stk. 2, litra f) |
| Artikel 6, stk. 2, litra f) |  | Artikel 9, stk. 2, litra g) |
| - |  | Artikel 9, stk. 2, litra h) |
| Artikel 6, stk. 3 |  | Artikel 9, stk. 3 |
| Artikel 6, stk. 4 |  | Artikel 9, stk. 4 |
|  |  |  |
| Artikel 7, stk. 1 |  | Artikel 10, stk. 1 |
| Artikel 7, stk. 2 |  | Artikel 10, stk. 2 |
|  |  | Artikel 10, stk. 2, tredje afsnit |
| Artikel 7, stk. 3, indledende tekst  Artikel 7, stk. 3, litra a) og b) |  | Artikel 10, stk. 3, indledende tekst  Artikel 10, stk. 3, litra a) og b) |
| Artikel 7, stk. 3, første afsnit |  | Artikel 10, stk. 6 |
| Artikel 7, stk. 3, andet afsnit |  | Artikel 10, stk. 3, første afsnit |
| Artikel 7, stk. 3, tredje afsnit |  | Artikel 10, stk. 2, tredje afsnit |
| Artikel 7, stk. 3, fjerde afsnit |  |  |
| Artikel 7, stk. 3, femte afsnit |  | Artikel 10, stk. 2, femte afsnit |
| - |  | Artikel 10, stk. 2, syvende afsnit |
| - |  | Artikel 10, stk. 4 |
| Artikel 7, stk. 4 |  | Artikel 10, stk. 5 |
| Artikel 7, stk. 5 |  | Artikel 10, stk. 7 |
|  |  |  |
| Artikel 8 |  | Artikel 4, stk. 8, og artikel 8, stk. 2, for bilag I  Artikel 10, stk. 8, for bilag II, III, V og VI  Artikel 16, stk. 2, for bilag IV |
|  |  |  |
| Artikel 9 |  | Artikel 22 |
|  |  |  |
| Artikel 10 |  | Artikel 16, stk. 1 |
|  |  |  |
| Artikel 11, stk. 1, 2 og 3 |  | Artikel 11, stk. 1, 2 og 3 |
| Artikel 11, stk. 4, første og tredje afsnit |  | Artikel 13, stk. 1 |
| Artikel 11, stk. 4, andet afsnit |  | Artikel 13, stk. 2 |
| - |  | Artikel 13, stk. 3 og 4 |
| Artikel 11, stk. 5 |  | Artikel 11, stk. 4 |
| Artikel 11, stk. 6, første afsnit |  | Artikel 12, stk. 2, første punktum |
| Artikel 11, stk. 6, andet afsnit, første punktum |  | Artikel 12, stk. 5 |
| Artikel 11, stk. 6, andet afsnit, andet punktum |  | Artikel 12, stk. 2, andet punktum |
| - |  | Artikel 12, stk. 1, 3, 4, 6, 7, 8 og 9 |
|  |  |  |
| - |  | Artikel 14 |
|  |  |  |
| - |  | Artikel 15 |
|  |  |  |
| Artikel 12 |  | Artikel 17, stk. 1 |
| - |  | Artikel 17, stk. 2, 3 og 4 |
|  |  |  |
| Artikel 13 |  | Artikel 18 |
|  |  |  |
| Artikel 14 |  | Artikel 20 |
|  |  |  |
| Artikel 15, stk. 1 |  | Artikel 19, stk. 1 |
| Artikel 15, stk. 2 |  | Artikel 19, stk. 2 |
| Artikel 15, stk. 3 |  | - |
| Artikel 15, stk. 4, første punktum |  | Artikel 19, stk. 3, første afsnit, første punktum |
| - |  | Artikel 19, stk. 3, første afsnit, andet punktum  Artikel 19, stk. 3, andet afsnit |
| Artikel 15, stk. 4, andet punktum |  | Artikel 19, stk. 3, tredje afsnit |
| - |  | Artikel 19, stk. 4 og 5 |
|  |  |  |
| - |  | Artikel 22 |
|  |  |  |
| - |  | Artikel 24 |
|  |  |  |
| Artikel 16 |  | Artikel 25 |
|  |  |  |
| Artikel 17 |  | Artikel 26 |
|  |  |  |
| Artikel 18 |  | Artikel 27 |
|  |  |  |
| Artikel 19 |  | Artikel 28 |
|  |  |  |
| Bilag I |  | Bilag I, del A1 og A2  Bilag I, del D  Bilag I, del E |
|  |  |  |
|  | Artikel 1 | - |
|  |  |  |
|  | Artikel 2, stk. 1 | Bilag I, del B, punkt 1 |
|  | Artikel 2, stk. 2 | Bilag I, del B1, afsnit 2, punkt 1 |
|  | Artikel 2, stk. 3 | - |
|  |  |  |
|  | Artikel 3 | Bilag I, del B, punkt 2 |
|  |  |  |
|  | Artikel 4 | Bilag I, del B, punkt 3 |
|  |  |  |
|  | Artikel 5, stk. 1 | Bilag I, del B, punkt 4 |
|  | Artikel 5, stk. 2 | Bilag I, del B, punkt 5 |
|  | Artikel 5, stk. 3 | Bilag I, del B, punkt 6 |
|  | Artikel 5, stk. 4 | Bilag I, del B, punkt 7 |
|  | Artikel 5, stk. 5 | Bilag I, del B, punkt 8 |
|  |  |  |
|  | Artikel 6 | - |
|  |  |  |
|  | Artikel 7, stk. 1 | Bilag I, del B, punkt 9 |
|  | Artikel 7, stk. 2 | Bilag I, del B, punkt 10 |
|  |  |  |
|  | Artikel 8 | - |
|  |  |  |
|  | Bilag I | Bilag I, del B1 |
|  |  |  |
|  | Bilag II | Bilag I, del B2 |
|  |  |  |
|  | Bilag III | Bilag I, del B3 |
|  |  |  |
|  | Bilag IV | Bilag I, del B4 |
|  |  |  |
| - |  | Bilag I, del C |
|  |  |  |
| Bilag II |  | Bilag II |
|  |  |  |
| Bilag III |  | Bilag III |
|  |  |  |
| Bilag IV |  | Bilag IV |
|  |  |  |
| Bilag V |  | Bilag V |
|  |  |  |
| Bilag VI |  | Bilag VI |
|  |  |  |
| Bilag VII |  | - |
|  |  |  |
| Bilag VIII |  | Bilag VII |

1. Denne kraft viser førerens evne til at betjene systemet. [↑](#footnote-ref-2)
2. Denne kraft viser førerens evne til at betjene systemet. [↑](#footnote-ref-3)
3. Denne kraft viser førerens evne til at betjene systemet. [↑](#footnote-ref-4)
4. Denne kraft viser førerens evne til at betjene systemet. [↑](#footnote-ref-5)
5. Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT L 060 af 28.2.2014, s. 1). [↑](#footnote-ref-6)
6. Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 (EUT L 102 af 11.4.2006, s. 1). [↑](#footnote-ref-7)
7. https://ec.europa.eu/eurostat/statistics-explained/index.php?title=International\_Standard\_Classification\_of\_Education\_(ISCED)#Implementation\_of\_ISCED\_2011\_.28levels\_of\_education.29. [↑](#footnote-ref-8)
8. I overensstemmelse med tilgængelighedskravene i den europæiske retsakt om tilgængelighed (Europa-Parlamentets og Rådets direktiv (EU) 2019/882 af 17. april 2019 om tilgængelighedskrav for produkter og tjenesteydelser). [↑](#footnote-ref-9)